
MISIUNEA  BISERICEI  ORTODOXE  ÎN  LUME. 

Lumea  este  astăzi  cufundată  în  mare  încurcătură,  din  punct 
de  vedere  intelectual  şi  religios.  Sub  această  îndoită  privire 
totul  se  clatină,  totul  se  dărîmă  împrejurul  nostru.  O  revoluţiune 
mare,  invincibilă  se  manifestă,  cuprinde  cu  putere  inteligenţele 
şi  tinde  a  le  transformă.  In  sânul  Bisericilor  creştine  oamenii 
cei  religioşi  înşişi  sunt  ispitiţi  de  nedumeriri,  de  îndoieli. 

Ştiinţa  se  uneşte  cu  filosofia  pentru  a  atacă  toate  învăţă¬ 
turile,  pe  cari  lumea  s’a  obicinuit  a  le  crede,  a  le  cinsti.  Atât 
una  cât  şi  cealaltă  afirmă  fără  multă  cugetare  chiar  astfel  de 
lucruri,  pe  cari  ele  nu  le-au  dovedit  de  ioc.  Ele  cred  a  avea 
dreptate  prin  faptul,  că  sunt  anticreştine.  într’adevăr  ele  sunt 
mai  puţin,  decum  îşi  dau  cu  socoteala.  Ştiinţa  nu  este  aşa  de 
sigură  de  deducţiunile  sale,  după  cum  ar  voi  ea  să  se  creadă 
acest  lucru ;  ateismul  n’a  început  cu  toată  seriozitatea  a  se  do¬ 
vedi;  materialismul  lasă  baltă  obiecţiunile  cele  mai  serioase,  cele 
mai  încurcate.  Masele  tăgăduesc  fără  să  ştie  pentru  ce,  fără  să 
ştie  pe  ce  să-şi  sprijinească  tăgăduirea-  De  îndată  ce  ştiinţa  şi 
filozofia  pun  în  circulaţiune  teorii  sigure,  ele  sunt  de  acord  cu 
creştinismul,  cu  toate  că  cred  că-1  combat. 

Pentru  aceea  scepticismul,  care  se  lustruieşte  cu  ştiinţă  şi 
filozofie  îşi  are  izvorul  sau  mai  ales  în  ignorarea  creştinismului  ; 
dacă  ştiinţa  şi  filozofia  atacă  creştinismul,  cauza  este,  câ  sa¬ 
vanţii  şi  filozofii  nu  cunosc  creştinismul,  pe  care  î!  atacă. 

Cu  atât  mai  multă  dreptate  se  poate  reproşa  această  ne¬ 
cunoaştere  mulţimei;ea  se  ia  după  învăţaţi  filozofi,  cari  o  seduc 
prin  afirmaţiunile  lor,  dar  dacă  scoboară  cineva  în  fondul  lu- 

erurilor,  observă  îndată,  studiind  diferitele  şcoale  ştiinţifice  şi  fi¬ 
lozofice,  că  afirmaţiunile  cele  mai  hotărîte  ascund  anarhia  cea 
mai  profundă  şi  disidenţele  cele  mai  radicale  cu  privire  la  ches¬ 
tiunile  cele  mai  fundamentale.  Omul  simte  atunci,  că  savanţii  şi 
filozofii  nu  sunt  nişte  conducători  siguri  pentru  sine  însuşi,  că 
ei  merg  pipăind,  vestesc  astfel  de  lumină,  pe  care  ei  nu  pot  să 
o  dea;  paşii  lor  sunt  şovăitori.  i 

în  aceste  condiţiuni  de  semi-licărire  ştiinţifică  şi  de  igno¬ 
rare  a  creştinismului,  nu  este  oare  o  datorinţă  pentru  adevăraţii 
creştini  să  răspândească  cunoaşterea  învăţăturilor  creştine  şi  să 
demonstreze,  că  ştiinţa  şi  filozofia  nu  pot  află  în  ele  nici  un 
fel  de  stavilă;  ele  sunt  în  afară  de  limitele  naturii  şi  răspund 
înclinărilor  şi  dorinţelor  spre  nemărginit  (infinit)  şi  spre  nemurire, 
pe  cari  ştiinţa  nu  le  poate  cu  toată  evidenţa  mulţămi,  fiindcă, 
prin  natura  ei,  nu  poate  eşî  din  domeniul  naturei  şi  să  aibă 
altă  metodă  în  afară  de  experienţă. 

Care  este  Biserica  creştină,  care  să  poată  oferi  lumei,  şti¬ 
inţei,  filozofiei,  noţiunea  exactă  despre  creştinism?  Noi  nu  stăm 
la  îndoială  să  o  spunem:  Nu  există  decât  una,  Biserica  orto¬ 
doxă,  pentrucă  ea  singură  a  rămas  credincioasă  creştinismului, 
aşa,  cum  a  fost  propus  dintru’nceput  de  Christos  şi  de  apostoli. 

Este  cumva  Biserica  romană,  care  ar  putea  învăţă  creşti¬ 
nismul  cel  adevărat? 

Din  contră,  ea  este  care  a  răspândit  cele  mai  false  no¬ 
ţiuni  despre  el;  teologia  ei  a  denaturat  credinţa;  a  făcut  un 

amestec  absurd  de  doctrine  pozitive  şi  de  speculaţiuni  scolas¬ 
tice;  amestecând  cele  dumnezeeşti  cu  cele  omeneşti  în  dogme, 
şi  înfăţişându-le  mai  ales  din  partea  lor  omenească,  mulţumită 
discuţiunilor  pasionate.  în  cari  ea  le-a  înecat.  Biserica  romană 
s’a  atins  de  toate  instituţiunile  primitive,  prin  cari  religiunea  se 
făcea  simţită,  şi  le-a  schimonosit;  slujbele  dumnezeeşti  au  perdut 
în  această  biserică  însemnătatea  lor  cea  mare  şi  nu  mai  apar, 
decât  cu  anumite  însuşiri  adesea  ridicule,  după-cum  şi  dogmele 
nu  se  mai  arată,  decât  sub  nişte  formule,  cari  Ic  schimbă  în¬ 
ţelesul.  Această  biserică  a  adus  mai  ales  o  ştirbire  simţitoare 

creştinismului  prin  aceea,  că  a  nimicit  constituţiunea  atât  de 
frumoasă,  pe  care  Christos  o  dăduse  bisericei  sale,  şi  care  pro¬ 
vocă  toate  progresele  sociale  ale  omenimei,  înlocuindu-o  cu  in- 

stituţiunea  despotismului,  aşa  cum  a  existai  acesta  în  epocele  cele 
mai  puţin  civilizate.  O  atare  Biserică  a  contribuit  mult  prea 
mult  la  lăţirea  unei  noţiuni  false  despre  creştinism,  pentruca  să 
mai  poată  cineva  purtă  nădejdea,  că  ei  i-ar  fi  cu  putinţă  să  dee 
despre  creştinism  o  idee  exactă. 

Putem  cumva  face  apel  la  protestantism?  Nicidecum,  pen- 
trucă  el  nu  este  decât  un  sistem  religios,  analog  diferitelor  sis¬ 
teme  filozofice;  el  este  chiar  o  compoziţie  din  diverse  sisteme 
contrazicătoare,  fără  altă  temelie  decât  afirmaţiunea  cutărui  sau 
cutărui  ministru  (preot),  profesor  sau  întemeietor  de  şcoală. 

Un  astfel  de  sistem  aşează  cu  necesitate  inteligenţele  în 
afară  de  creştinism  şi  nu  poate  să  le  ofere  decât  anumite  con- 
cepţiuni  mai  mult  sau  mai  puţin  conforme  cu  creştinismul.  Cât 
pentru  creştinism  însuş,  el  este  un  fapt;  şi  un  fapt  nu  se  in¬ 
ventează.  O  doctrină  revelată  se  primeşte,  se  păstrează,  se  trans¬ 
mite,  ea  nu  este  nici  pe  departe  rezultatul  unor  observaţiuni 
sau  speculaţiuni. 

Protestantismul,  tocmai  în  virtutea  principiului  său  funda¬ 
mental,  care  este  libera  examinare ,  nu  poate  oferi  lumei  creş¬ 
tinismul  ca  un  fapt  primit  dintru’nceput  şi  transmis  aşa  după  cum 
a  fost  primit. 

Pentru  a  oferi  lumei  creştinismul  aşa  cum  a  fost  el  pre¬ 
dicat  de  cătră  apostoli,  trebue  o  societate  permanentă,  care  să 
fi  trăit  în  epoca  apostolică,  şi  a  cărei  viaţă  să  fi  fost  una ,  în¬ 
cepând  dela  apostoli  şi  până  în  zilele  noastre. 

O  astfel  de  societate  există:  aceasta  este  Biserica  ortodoxă. 
Ei  i-s’a  imputat  immobilitatea  sa.  Această  immobilitate  este 
care  a  mântuit  adevărata  noţiune  despre  creştinism,  perdută  prin 
activitatea  periculoasă  a  celorlalte  biserici. 

De  trei  veacuri  papiştii  şi  protestanţii  se  înţelegeau  să  treacă 
Biserica  ortodoxă  cu  tăcerea  şi  să  o  considere  aproape  ca  ne¬ 
avenita.  Astăzi  începe  să  se  facă  lumină  şi  timpurile  se  apropie, 
când  ortodoxia  va  trebui  să-şi  ridice  glasul. 

Până  acum  ea  n’avea  nimic  de  spus.  Biserica  romană  eră 
puternică  şi  cu  influinţă;  ea  făcea  să  răsurie  puternic  epitetele 
de  schismatică  şi  eretică,  cu  cari  ea  biciuia  pe  adversari.  Dacă 
Biserica  ortodoxă  şi-ar  fi  ridicat  glasul,  i-ar  fi  aruncat  în  faţă 
calumniile,  din  cari  papiştii  făcuseră  colecţiuni. 


9* 


132 


Aceste  calumnii  erau  primite  de  cătră  papiştii  cei  mai  în¬ 
văţaţi  şi  cei  mai  vrednici  de  cinste.  Nu  este  aşa  de  mult  de 
când  Doctorul  Dollinger  îşi  publică  cartea  sa  Kirche  und  Kirchen 
(Biserică  şi  Biserici),  în  care  el  primea  ca  adevăruri  infamiile  in¬ 
ventate  la  Roma  şi  pe  cari  un  grec,  Pitzipios,  le  subscrise  cu 
numele  său,  în  schimbul  unei  sume  convenabile. 

Aceleaşi  prejudecăţi  existau  în  protestantism.  Astăzi  oamenii 
instruiţi  şi  respectabili,  din  diferitele  biserici,  s’ar  crede  deso- 
noraţi  ridicând  contra  Bisericei  ortodoxe  vechile  acuzaţiuni,  pe 
cari  le  răspândiră  oamenii  nedrepţi  şi  pasionaţi. 

Timpul  se  apropie,  când  Biserica  ortodoxă  va  putea  vorbi 
cu  folos  şi  va  putea  învăţă  adevăratul  creştinism  pe  creştinii 
cari  nu-1  cunosc  sau  cari  l-au  denaturat. 

Aceasta  este  misiunea,  pe  care  ea  a  primit-o  şi  pe  care 
Provedinţa  va  face-o  să  o  şi  împlinească.  Desigur,  că  nu  toţi 
ortodoxii  sunt  conştienţi  de  această  misiune  descoperită  venera¬ 
bilei  Biserici,  ai  căreia  fii  sunt  ei.  Mai  mulţi  chiar  din  aceia,  cari 
ar  trebui  să  o  secundeze,  îi  pun  şi  îi  vor  pune  pedeci.  Dar 
aceste  prejudecăţi  ale  unor  spirite  înguste  nu  vor  opri  nici  cu 
o  secundă  realizarea  planului  providenţial,  şi  oricine  poate  ob¬ 
servă  —  deja  —  în  sânul  clerului  ortodox,  o  mişcare,  care  tinde 
să  se  ridice  la  înălţimea  unei  mari  opere,  care  i-se  va  încre¬ 
dinţa.  Mai  mulţi  episcopi  favorizează  această  mişcare,  care  va 
luă  încurând  o  extensiune  nemăsurată. 

Noi  nu  avem  sfaturi  de  dat  venerabililor  episcopi  ai  Bise¬ 
ricii  ortodoxe;  dar  ni-se  va  îngădui  să  oferim  felicitările  noastre 
acelora  dintre  ei,  cari  lucră  pentruca  să  facă  din  cler  cel  dintâiu 
corp  social  şi  ştiinţific.  Clerul  ortodox  nu  se  teme  de  ştiinţă  şi 
are  dreptate;  el  ştie,  că  puţină  ştiinţă  depărtează  pe  om  de 
creştinism;  că  multă  ştiinţă  îl  aduce  din  nou  la  el. 

Să  studieze  aşadară  clerul  ortodox  şi  din  sânul  său  să  iasă 
savanţi,  al  căror  nume  să  aibă  autoritate.  Când  el  îşi  va  fi  cu¬ 
cerit  această  situaţiune  (şi  ea-i  uşor  de  câştigat),  atunci  va  fi 
făcut  pasul  cel  mai  important  în  cariera,  ce-i  stă  deschisă  înainte. 

Clerul  ortodox  nu  trăieşte  în  mijlocul  societăţii  în  stare  de 
declasat  şi  suspect,  ca  clerul  aşa  zis  celibatar  al  Bisericii  ro¬ 
mane.  Cu  toate  acestea,  este  de  dorit,  ca  mişcarea,  ce  se  mani¬ 
festă  şi  care  se  nizuieşte  a-1  împreună  din  ce  în  ce  mai  mult 

cu  restul  corpului  social,  să  fie  sprijinită.  Când  tinerii  adolescenţi, 
cari  se  destinează  preoţiei  îşi  vor  fi  făcut  studiile  lor  literare, 
filozofice  şi  ştiinţifice,  împreună  cu  alţi  studenţi  destinaţi  altor 
funcţiuni;  când  ei  vor  fi  adaus  câţiva  ani  de  studii  speciale  la 
studiile  comune,  atunci  înrâurirea  lor  se  va  fi  mărit  în  societate 
şi  religiunea  va  câştigă  prin  aceasta  de  asemenea  în  înrâurire. 

Clerul  ortodox  este  prin  însăşi  constituţiunea  sa  —  scutit  de 
cele  mai  multe  din  viţiurile  inherente  instituţîunei  unui  cler  ce¬ 
libatar:  ipocrisia,  fanatismul,  abuzarea  de  lucrurile  sfinte  şi 
amestecul  lor  sacrileg  cu  fărădelegi,  apoi  scepticismul,  care  rezultă 
din  aceste  abuzuri  şi  pe  care  are  toată  grija  de  a-1  acoperi  cu 
un  strat  de  iezuitism.  Iezuitul,  în  clerul  ortodox,  este  şi  trebue 
să  fie  o  escepţiune.  Ar  fi  numai  aceea  de  temut,  că  preotul  or¬ 
todox  se  materializează  prea  mult  în  urma  poziţiunei  sale  ca 
tată  de  familie. 

Acest  lucru  trebue  preîntimpinat. 

In  ce  mod  ? 

Desvălindu-i  acestuia  (preotului)  o  largă  cunoştinţă  despre 
adevărata  preoţie  creştină,  o  credinţă  adâncă  şi  lămurită,  cu¬ 
noaşterea  exactă  a  datorinţelor  sale,  înălţimea  de  vederi,  ştiinţa. 

La  acestea  ar  trebui  adause  astfel  de  instituţiuni,  cu  aju¬ 
torul  cărora  fii  de  preot  să-şi  afle  mijloacele  pentru  primirea 
instrucţiunei  şi  pentru  a-şi  face  o  poziţie  socială. 

Preotul  însuşi  ar  trebui  să  aibă  o  poziţie  pecuniară  inde¬ 
pendentă  de  funcţiunile  slujbei  sale,  cele  temporale  ale  bisericilor 
ar  trebui  administrate  de  cătră  laici,  cari  să  facă  distribuirea  ve¬ 
nitelor  fixe  şi  a  ofrandelor  voluntare  între  toţi  membrii  clerului, 
după  nişte  regulamente  statorite  cu  claritate.  Aceşti  credincioşi 
ar  primi  ofrandele  dela  stat,  precum  şi  cele  dela  credincioşi 
şi  ar  dă  despre  acestea  o  socoteală  riguroasă  administraţiei 
(ocârmuirei)  centrale  bisericeşti.  Tot  asemenea  ar  fi  de  trebuinţă 
să  se  aplice  cu  stricteţă  cu  privire  la  cler  legea,  pe  care  toate 
societăţile  civile  o  negligă  peste  măsură  şi  care  constă  întru  a 
pune  meritul  mai  pe  sus  de  intrigă,  de  privilegii  şi  de  orice 
influinţă.  în  fiecare  dieceză  ar  trebui  să  se  înfiinţeze  concursuri, 
în  temeiul  cărora  preoţii  cei  mai  capabili  să-şi  poată  învedera 
capacitatea  lor  şi  să  dobândească  diplome,  cari  le-ar  dâ  dreptul 
la  posturile  cele  mai  însemnate,  dacă  cu  destoinicia  ar  împreună 

virtuţile  adevăratului  preot.  Un  cler  în  astfel  de  condiţiuni  — 
ar  formă  în  curând  un  corp,  care  ar  domina  societatea  întreagă, 
prin  singura  putere  a  virtuţilor  şi  a  ştiinţei  sale;  care  ar  fi  în 
stare  să  răspândească  pretutindenea  adevărata  noţiune  despre 
creştinism  şi  să  strângă  din  nou  la  adevărata  doctrină,  pe  aceia, 
cari  o  ignorează,  o  judecă  greşit  şi  o  atacă. 

Pentruca  noţiunea  despre  adevăratul  creştinism  să  se  răs¬ 
pândească  cu  mai  multă  uşurinţă,  ar  trebui  publicată  o  expunere 
precisă  a  acestuia,  eliminându-se  din  această  expunere  orice 
expresiune  scolastică,  orice  discuţiune  teologică.  Aceasta  este  o 
operă  pe  atât  de  grea  — -  pe  cât  ar  fi  şi  de  importantă.  Nă¬ 
dăjduim  că  ortodoxii  învăţaţi  vor  încerca-o,  se  vor  învoi  spre 
a  o  redacta  cu  exactitate  şi  se  vor  face  vrednici  de  aprobarea 
corpului  episcopal  ortodox.  La  această  expunere  a  învăţăturilor 
dogmatice  s’ar  adaoge  expunerea  despre  instituţiunile  divine  şi 
cea  despre  administraţiunea  Bisericii. 

O  astfel  de  lucrare  ar  face  să  cadă  o  mulţime  de  prejudecăţi. 

Dumnezeu,  care  a  dat  Bisericei  ortodoxe  o  misiune  atât  de 
frumoasă  în  lume,  va  ştî  să  insufle  păstorilor  ei  şi  mijloacele, 
pe  cari  ea  va  avea  să  le  întrebuinţeze  pentru  a  o  îndeplini. 

(După  Dr,  Wladimir  Oucitce).  Ilie  Belenfă 

catihet. 

TAINA  POCĂINŢII. 

(Sfârşit). 

Observă  preotul,  că  cineva  nu  cunoaşte  cele  ce  se  cer 
la  o  mărturisire  adevărată,  dator  e  înainte  de  toate  să-l  întrueze, 
să-l  lumineze  cu  cunoştinţele  cerute,  apoi  să  purceadă  Ia  măr¬ 
turisire  şi  îndreptare.  Nit  o  poate  face  aceasta  preotul  din  cauza 
congiomerării,  precum  e  în  postul  paştilor,  dator  e  să-l  citeze 
pe  o  altă  zi  ia  mărturisire,  căci  nu  e  permis  să  dimită  pe  nimeni 
neluminat  şi  neîndreptat. 

De  multeori  constatăm,  că  credinciosul  nostru  comite  atâtea 
fărădelegi,  fără  să-şi  fi  dat  seama,  din  cauza  nepriceperii  sale, 
ca  săvârşeşte  păcate  mari.  Uneori  auzim  pe  unul  sau  altul,  că  se 
acuză  a  fi  păcătos  mare  şi  a  fi  săvârşit  o  mulţime  de  păcate  grele, 
şi  în  urmă  ne  e  dat  să  constatăm,  că  respectivul  nu  a  să¬ 
vârşit  păcate  de  tot  grele,  ci  numai  din  neştiinţă  şi  din  o  scrupu- 
lozitate  prea  mare  se  consideră  ca  un  mare  păcătos.  Unuia  ca 
acestuia  îi  vom  redă  liniştea  sufletească  şi-I  vom  instrui  asupra 

însemnătăţii  legilor  morale,  ea  să  ştie  deosebi  mărimea  păcatelor 
şi  măsura  în  care  se  violează  prin  ele  legea  morală. 

Tot  sfatul,  toată  admonierea,  pe  care  voeşte  preotul  a  o 
dă  cuiva,  are  să  isvorască  din  bunătate,  din  iubire,  din  râvna 
de-a  îndreptă  sufleteşte  pe  respectivul,  iar  nicidecum  să  nu  o 
facă  aceasta  cu  nepaciinţă,  cu  mânie  sau  cu  dispreţ,  căci  uşor 
poate  să  umilească  pe  penitent,  uşor  poate  să-l  înstrăineze  dela 
mărturisire  sau  chiar  să-l  pearză. 

Mai  bine  e  a  fi  acuzat  ca  preot  de  o  prea  mare  bunătate, 
decât  de  o  prea  mare  stricteţă  şi  severitate. 

Peste  tot,  preotul  la  administrarea  tainei  acesteia  să  fie  cu 
mare  atenţiune,  iar  dacă  în  vre-un  caz,  mai  cu  seamă  la  înce¬ 
putul  carierei  noastre  nu  ştim  ce  ar  fi  de  făcut,  ce  sfat,  ce  canon 
să-i  dăm  cuiva,  să  ne  lăsăm  timp  de  cugetare,  sau  chiar  de 
conzultare  a  vre-unui  manual  sau  a  vre-unui  coleg  mai  expert, 
iar  pe  penitent  să-l  ocupăm  cu  unele  exerciţii  religioase  până  ce  ne 
vom  fi  câştigat  noi  orientarea  necesară.  Dacă  penitentul  ar  putea 
bănui  în  defavorul  nostru  cauza  unei  asemenea  amânări,  atunci 
mai  bine  e  să-l  prevenim  şi  să-i  spunem  noi  adevărul,  că  înce¬ 
pători  fiind,  nu  putem  ştî  tocmai  bine  ce  e  de  făcut  în  cazul 
respectiv,  ci  ne  trebue  timp  ca  să  cercetăm  în  cărţi  şi  să  ne 
cugetăm  asupra  lucrului  mai  temeinic.  în  cazuri  de  tot  grave 
şi  când  nu  ne-am  putea  câştigă  în  scurt  timp  orientarea  nece¬ 
sară,  vom  recomanda  penitentului  să  meargă  la  alt  duhovnic 
mai  expert  şi  mai  în  etate,  decât  ca  să  facem  greşeli  cari  ar 
micşoră  înaintea  penitentului  nostru  însemnătatea  şi  sfinţenia 
tainei,  ori  pe  noi  înşine  ne-am  face  ori  ne-am  arătă  prea  uşo- 
rateci  şi  nepătrunşi  de  evlavia  şi  religiozitatea  recerută. 

Din  spusa  unui  coleg  ştiu,  că  la  dânsul  chiar  la  începutul 
carierei  sale  s’a  prezentat  un  străin  la  mărturisire,  care  astfel 
de  păcate  a  mărturisit,  încât  colegul  a  stat'  uluit,  neputându-şi 
până  atunci  nici  închipui  astfel  de  păcate.  De  sigur  acel  străin 
s’a  folosit  de  tinereţele  preotului  în  deplină  credinţă,  că  va  primi 
deslegarea  dorită  şi  un  canon  uşor. 

Secretul  mărturisirii  suntem  datori  să-l  păstrăm  cu  orice  preţ  şi 
cu  cea  mai  mare  stricteţă,  căci  datorinţa  aceasta  se  bazează  nu 
numai  pe  însemnătatea  actului  şi  pe  sfinţenia  tainei,  ci  şi  pe 
rânduiala  bisericii. 

De  secretul  mărturisirii  ne  vom  putea  folosi  numai  cu  în¬ 
voirea  şi  pe  lângă  cererea  celuice  se  mărturiseşte,  când  de 
exemplu  cineva,  neputând  rebonificâ  vre-o  pagubă  cauzată  cuiva, 
ori  neputând  dâ  satisfacţie  cuiva  vătămat  de  dânsul,  cere  dela 
noi  ca  duhovnici  să-i  mijlocim  împăcarea  cu  cel  păgubit  ori 
să-i  facem  posibilă  darea  satisfacţiei. 

Nu  este  permis  preotului  a  se  folosi  de  cele  aflate  la  măr¬ 
turisire  nici  în  conversaţie  cu  peritentul  sau,  excepţie  numai, 
când  însuş  penitentul  ne  provoacă  a  vorbi  cu  el  despre  lucru¬ 
rile  mărturisite,  ori  când  doreşte  ca  chiar  cu  alţii  să  discutăm 
asupra  celor  mărturisite  de  ei,  ca  despre  un  ce  petrecut  undeva, 
spre  liniştea  şi  orientarea  credinciosului  nostru. 

Secretul  mărturisirii  se  calcă  din  partea  preotului,  nu  numai 
dacă  ei  divulgă  cele  spuse  la  mărturisire,  ci  şi  dacă  se  folo¬ 
seşte  de  cele  cunoscute  şi  aflate,  fie  în  afaceri  cu  credinciosul 
său,  fie  în  conveniri  şi  în  întruniri,  fie  în  apreciarea  lui,  prin  ce 
s’ar  putea  cauza  pagube  şi  nedreptăţi  credinciosului  nostru. 

XII. 

Căutând  după  puteri  a  arătă  însemnătatea  şi  ponderozitatea 
tainei  pocăinţii,  cât  şi  deosebita  atenţiune  şi  marea  răspundere 
care  trebue  să  o  avem  la  administrarea  tainei  acesteia,  ca  de 
încheiare  repet,  ca  dacă  cineva  doreşte  să-şi  facă  administrarea 
tainei  acesteia  cât  mai  uşoară  şi  plăcută,  să  poată  edifică  mai 
cu  efect,  dator  este  să-şi  câştige  cunoştinţele  necesare  prin  ce¬ 
tirea  şi  studiarea  astorfel  de  manuale,  cari  tratează  despre  taina 
aceasta;  dator  e  ca  adeseori  să  mediteze  asupra  însemnătăţii 
acestei  taine  şi  asupra  modului  cum  trebue  ea  săvârşită  mai 
bine;  dator  e  ca  măcar  în  postul  cel  mare  înainte  de  mărturi¬ 
sire  să  predice  poporului  despre  taina  aceasta,  să-l  instrueze  şi 
să-l  lumineze  despre  toate,  iar  rezultatul  cel  bun  îl  va  vedea  ime¬ 
diat  fiecare. 

Drept  orientare  a  noastră  în  aceasta  chestie  ne  vor  servi 
însemnările,  pe  cari  le  vom  face  în  fiecare  an  despre  ceîce  se  măr¬ 
turisesc,  putând  constată  astfel  creşterea  ori  decreşterea  numă¬ 
rului  atât  a  celor  ce  se  mărturisesc,  cât  şi  a  celor  ce  se  cumi¬ 
necă,  bărbaţi  şi  femei. 

Prin  predică,  prin  luminarea  şi  educarea  poporului  nostru 
în  spiritul  bisericii  noastre,  prin  purtarea  noastră  corespunză¬ 
toare  din  toate  punctele  de  vedere,  stăpâniţi  şi  conduşi  fiind 
de  duhul  bîândeţei  şi  al  evlaviei,  având  deplina  încredere  a  po¬ 
porului,  vom  dispune  iarăşi  de  ţăranul  român,  matca  statornică 
a  neamului  nostru,  păstrător  credincios  a!  limbei  şi  a!  datinilor  pă¬ 
rinteşti,  —  cum  zice  poetul  Vlâhuţă,  —  căci  pe  mulţi  dintre  in¬ 
telectualii  noştri,  mai  ales  din  generaţia  mai  tinără,  i-am  perdut, 
şi  mult  ne  va  costa  până  tot  prin  vrednicia  şi  abnegaţiunea 
noastră  îi  vom  putea  readuce  cu  sufletul  la  credinţa  părinţilor 
noştri,  spre  întărirea  şi  apărarea  fortăreţei  neamului  nostru. 

Pe  mulţi  îi  vedem  numai  îmbulzindu-se  la  posturile  de  onoare 
din  organizaţia  noastră  bisericească,  fără  să  corespundă  şi  ce¬ 
lorlalte  cerinţe  ale  ei. 

Fiecare  societate  alege  de  conducător  al  ei,  de  membru  în 
comitetul  ei,  pe  cei  mai  destoinici,  pe  aceia  cari  mai  cu  osârdie 
îndeplinesc  şi  observă  toate  dispoziţiile  şi  toate  prescrisele  ei. 
Privită  şi  biserica  noastră  ca  societate,  ea  încă  îşi  are  dispozi 
ţiile  şi  rânduelile  ei,  dar,  —  mă  întreb  :  oare  chiar  epitropii, 
membrii  comitetelor  şi  ai  sinoadelor  îşi  fac  datorinţa,  faţă  de 
taina  aceasta? 

Nu  ştiu  cine  poartă  vina.  Spiritul  timpului  de  azi,  creşterea 
primită  în  şcoli  străine,  cetirea  atâtor  cărţi  rele,  ori  lipsa  de  o 
adevărată  cultură  a  inimii,  precum  şi  şovăirea,  orbecarea  şi  pu¬ 
ţina  vocaţiune  a  noastră,  ca  preoţi  şi  pioneri  ai  neamului  şi 
apostoli  ai  credinţei?  Un  proverb  latin  zice:  «Omne  malum 
ex  clerox. 

Starea  de  înflorire  ori  de  decădere  a  bisericii  atârna  mai 
ales  şi  mai  mult  dela  conştienţiozitatea  ori  nepăsarea  păstorilor 
ei,  decât  dela  împrejurările  maştere,  sub  cari  se  desvoaltă  bi¬ 
serica.  In  timpul  prim  al  creştinismului  doar  starea  internă  a  bi¬ 
sericii  a  fost  mai  la  culme,  mai  înfloritoare  şi  mai  înălţătoare  de 
inimi.  Un  sfânt  părinte  zice:  «A  suferi  preoţi  slabi  şi  neputin¬ 
cioşi  e  pedeapsa  cea  mai  mare  care  o  poate  trimite  Dumnezeu 
peste  cetăţi  şi  împărăţii.  Astfel  a  pedepsit  Dumnezeu  şi  fărăde¬ 
legile  Ierusalimului».  Domnul  a  zis:  -Păstori  îţi  voiu  dă,  cari  râul 
să-l  numească  bine  şi  binele  rău,  cari  pe  cei  căzuţi  să  nu-i  ri¬ 
dice,  pe  cei  şovăitori  să  nu-i  îmbărbăteze.  Aceasta  e  cea  din 
urmă  dintre  urgii  şi  pedepse». 

«Dacă  Domnul  voeşte  să  pedepsească  mai  cu  îndurare,  e 
destul  să  ridice  pe  împăraţi  unul  asupra  altuia,  să  înarmeze  popoa¬ 
rele,  e  destul  să  schimbe  mersul  regulat  al  anotimpurilor,  să  dee 
pământului  secetă  ori  prea  multă  umezeală,  să  trimită  foamete  şi 
ciumă  preste  tot  pământul,  dar  când  voeşte  a  pedepsi  popoa¬ 
rele  cu  toată  asprimea,  atunci  le  trimite  preoţi  leneşi,  păstori 
cuprinşi  şi  stăpâniţi  de  toate  viţiiie  lumeşti». 

Fraţilor,  biserica  noastră,  organizaţia  ei  atât  de  bine  întoc¬ 
mită,  e  şubredă  încă  în  alcătuirile  ei  clin  lăuntru,  iar  din  afară 
n’are  nici  un  sprijin  de  nicăiri.  Conştiinţa  noastră,  a  slujitorilor 
altarului,  trebue  să  fie  pururea  trează.  Trebue  să  ne  însufleţim 
zelul  apostoiiei,  ca  să  fim  la  culmea  chemării  noastre,  să  desfă¬ 
şurăm  mai  departe,  pe  un  câmp  mai  larg,  munca  începută  mai 
dinainte  de  vrednicii  noştri  înaintaşi  tari  în  credinţă  ca  peatra 
de  granit. 

Sunt  grele  vremile  de  azi,  de  aceea  să  fim  fiecare  omul 
mântuirii,  pe  care-1  trimite  Dumnezeu  la  cumpenele  mari,  când 
vrea  să  scape  un  popor  din  vâltoarea  perzării. 

Pe  cât  de  tari  în  credinţă  şi  dârji  în  suferinţe  au  fost  mulţi 
şi  mai  toţi  ai  noştri  antecesori,  să  nu  fim  atât  de  slabi  şi  atât 
de  netrebnici  noi  nepoţii  şi  fiii  lor,  să  nu  vedem  în  oficiul 
nostru  numai  farmecul  deşertăciunii,  căci  vom  fi,  fără  să  ne 
dăm  seama,  cei  mai  stricăcioşi  vrăşmaşi  ai  neamului  şi  ai  bise¬ 
ricii  noastre. 

Conştienţi  totdeauna  de  noi  înşine,  pătrunşi  de  însemnă¬ 
tatea  şi  sublimitatea  oficiului  şi  darului  încredinţat  nouă,  să  ne 
nizuim  a  ne  câştigă  şi  susţinea  încrederea  poporului,  căci  prin 
aceasta  vom  dispune  de  o  putere  aproape  dumnezeească,  de  o 
putere,  a  cărei  taină  stă  în  iubirea  celor  mulţi. 

.  Ioan  Hattzu 

-  -  preot. 

REDUCEREA  NUMĂRULUI  PAROHIILOR  51  AL  PREOŢILOR 

îll 

Mitropolia  ortodoxă  a  Românilor  din  Ungaria  şi  Transilvania. 

Au  trecut  40  de  ani  şi  mai  bine,  decând  Biserica  ortodoxă 
română  din  Ungaria  şi  Transilvania  s’a  regulat  pe  baza  statutului 
organic  al  ei.  Congresul  naţional  bisericesc  ţinut  regulat  ia  fie¬ 
care  trei  ani  şi  sinoadele  eparhiale  ţinute  în  fiecare  an,  au  adus 
între  marginile  acestui  statut  regulamente  şi  hotărîri  normative 
cu  privire  la  desvoltarea  priincioasă  a  administraţiunii  bisericeşti 
în  toate  direcţiunile.  Timpul  de  40  ani  este  un  period  însemnat, 
pentru  ca  un  popor  dornic  de  progres  şi  o  biserică  asuprită  aşa 
de  mult  în  timpurile  trecute,  să  fi  ajuns  la  o  regulare  mai  sta¬ 
tornică  şi  mai  prielnică  a  trebilor  sale  bisericeşti.  Cu  toate  acestea, 
nici  după  atâta  timp  n’am  ajuns  încă  la  o  stare  perfectă,  ci  suntem 
încă  în  desvoltare  şi  am  putea  zice  într’o  nesiguranţă  provocată 
mai  ales  prin  împrejurări  din  afară. 

Pentru  a  ne  putea  da  seamă  despre  aceea  ce  s’a  făcut  până 
acum.  şi  chiar  şi  despre  aceea,  dacă  s’a  făcut  bine  ce  s'a  făcut, 
şi  pentru  a  şti  ce  mai  este  de  făcut  sau  de  îndreptat  şi  modi¬ 
ficat  din  cele  ce  s’au  făcut  nu  destul  de  bine,  e  de  lipsă  din 
când  în  când  a  reprivi  asupra  rezultatelor  de  până  acum.  Spre 
a  se  putea  pronunţa  cineva  asupra  întregii  noastre  vieţi  biseri¬ 
ceşti  în  toate  direcţiunile,  cum  s’a  desvoltat  ea  în  era  constitu¬ 
ţională  a  bisericii  noastre,  s’ar  cere  un  studiu  mai  aprofundat, 
care  ori  cât  de  greu  ar  fi,  ar  merită  totuş,  ca  un  bărbat  compe¬ 
tent  din  sinul  bisericii  noastre,  să  se  ocupe  de  el.  Până  va  fi 
aceasta  posibil,  cred  că  este  bine  şi  de  folos  a  ne  da  păreri  şi 
în  mod  parţial,  adecă  asupra  unora  numai  dintre  obiectele  ce 
au  sulerit  o  regulare.  Pornind  din  acest  punct  de  vedere  se  va 


face  de  astădată  o  apreţiare  a  regularii  parohiilor  şi  în  legătură 
cu  aceasta  ne  vom  da  părerea  noastră  asupra  reducerii  numărului 
parohiilor  şi  al  preoţilor. 

Începutul  regularii  afacerilor  parohiale  s’a  făcut  încă  în  con¬ 
gresul  din  1868,  în  care  s’a  compus  Statutul  organic.  Pentru 
redigearea  Statutului  organic  pe  baza  proiectului  prezentat  de  mi¬ 
tropolitul  de  atunci  Andreiu  Bar.  de  Şaguna  s’a  exmis  o  corni- 
siune  de  27  dintre  cei  mai  distinşi  membrii  ai  congresului.  Din 
sinul  acestei  comisiuni  s’a  ales  o  subcomisiune,  care  a  elaborat 
un  proiect  de  regulare  a  «economiei  bisericeşti,  şcolare  şi  funda- 
ţionale»  de  sus  până  jos  în  parohii.  Acest  proiect  de  regulare, 
precum  se  vede  din  conclusul  congresului  de  sub  Nr.  105  şi  239, 
avea  să  servească  de  material  a)  pentru  facerea  unui  regu¬ 
lament  despre  parohii,  b)  pentru  organizarea  şcoalelor  române 
din  întreaga  mitropolie,  c)  pentru  regularea  administrării  averilor 
bisericeşti,  şcolare  şi  fundaţionale. 

In  legătură  cu  concluzele  de  mai  sus  propune  deputatul 
congresual  mirean  Iulian  lanculescu  tot  la  Nr.  prot.  239,  ca  îm¬ 
bunătăţirea  stării  materiale  a  preoţilor  să  o  recunoască  congresul 
de  necesitate  absolută  şi  urgentă,  şi  de  aceea  sinoadele  diece¬ 
zane  să  pregătească  proiecte  pentru  regularea  unei  dotaţiuni  mai 
bune  a  preoţilor,  spre  care  scop  ţine  de  neapărat  necesar  a  se 
reduce  numărul  preoţilor ,  în  legătură  cu  aceasta,  să  se  exopercze 
dela  locurile  mai  înalte ,  ca  averile  parohiilor  reduse,  adecă  sesiu¬ 
nile  şi  locurile  parohiale  să  se  declare  de  avere  neînstrăinabilă  a 
bisericii.  Acest  material  prezentându-se  de  prezidiul  congresului 
din  anul  1870  sub  Nr.  17  al  protocolului,  o  comisiune  exmisă 
din  congres  pentru  acest  obiect  a  prezentat  şi  congresul  a  primit 
sub  Nr.  prot.  77  anumite  «dispoziţiuni  generale  privitoare  la  re¬ 
gularea  parohiilor»  aduse  protocolului  sub  B. 

în  aceste,  dispoziţiuni  generale,  în  ce  priveşte  reducerea  pa¬ 
rohiilor  şi  a  preoţilor  se  cuprind  următoarele:  Intr’o  comună 
bisericească  de  regulă  este  numai  un  paroh;  mai  mulţi  pot  fi, 
dacă  comuna  este  impopulată  şi  poate  garantă  o  dotaţie  corâs- 
punzătoare  pentru  mai  mulţi  preoţi ;  unde  nu  este  dotaţie  corăs- 
punzătoare  numărul  preoţilor  să  se  reducă,  îndată  ce  un  post 
devine  vacant.  Dotarea  preoţilor  şi  reducerea  numărului  lor  o 
fac  sinoadele  eparhiale  după  ce  prin  comisiuni  exmise  în  faţa 
locului  în  parohii  şi-au  adunat  datele  necesare.  Doi  preoţi  pot 
fi,  dacă  în  o  parohie  numărul  sufletelor  atinge  cifra  de  1500, 
trei  parohi  pot  fi  la  3000  suflete  şi  4  la  4000  suflete. 

Regularea  cauzei  şcolare  s’a  făcut  prin  congres  încă  în  anul 
1870  prin  aducerea  unei  legi  şcolare,  la  care  s’a  considerat  arti¬ 
colul  de  lege  38  din  1868.  Legea  pentru  şcoalele  noastre  con- 

fesionale  dimpreună  cu  alte  normative  şcolare,  au  suferit  schim¬ 
bări  în  decursul  timpului,  făcute  tot  prin  congres,  după  cum  şi 
din  partea  statului  a  urmat  anumite  ordinaţiuni  şcolare,  de  cari 
biserica  trebuia  să  ţină  seamă. 

Afacerile  epitropeşti  şi  le-a  regulat  între  marginile  statutului 
organic  fiecare  eparhie  prin  regulamente  speciale  şi  congresul 
n'a  insistat  în  privinţa  aceasta  la  o  uniformitate  pentru  toate 
eparhiile. 

Regularea  parohiilor  şi  dotarea  preoţilor  au  format  un  obiect 
însemnat  atât  pentru  congres  cât  şi  pentru  eparhii.  încă  în 
anul  1870  sinodul  arhidiecezan  sub  Nr.  protoc.  47  a  hotarît  în 
legătură  cu  chestia  îmbunătăţirii  dotaţiunii  preoţilor,  ca  consistorul 
arhidiecezan  să  prezenteze  în  sesiunea  cea  mai  deaproape  un 
proiect  pentru  regularea  preoţilor  în  parohii  şi  pentru  o  redu¬ 
cere  succesivă  a  numărului  preoţilor. 

Sinodul  arhidiecezan  din  anul  1871  sub  Nr.  prot.  33  a  adus 
unele  puncte  directive  cu  privire  la  regularea  parohiilor  şi  la  do¬ 
tarea  preoţilor,  pe  baza  cărora  consistorul  a  primit  îndatorirea  a 
pregăti  un  proiect  de  regulament  cu  conlucrarea  organelor  sub¬ 
alterne. 

Proiectul  pentru  regularea  parohiilor  şi  dotarea  preoţilor  pre¬ 
zentat  sinodului  arhidiecezan  din  partea  consistorului  în  sesiunea 
sinodală  din  anul  1872,  nefiind  timp  a  se  pertractâ,  s’a  amânat 
pentru  sesiunea  următoare  (a  se  vedea  protocolul  sinodal  Nr.  44). 

In  ce  priveşte  reducerea  parohiilor,  care  de  astădată  ne  in¬ 
teresează  mai  de  aproape,  acest  proiect  aclus  la  protocol  sub  D. 
conţine  în  §  10  următoarele: 

Devenind  o  parohie  vacantă  urmează  prin  conclus  valid  al 
sinodului  parohial,  aprobat  de  consistorul  arhidiecezan,  sau  re¬ 
ducerea  sau  întregirea  ei.  La  caz  de  reducere  venitul  ei  nu  se 
poate  întrebuinţa  spre  alt  scop,  decât  pentru  îmbunătăţirea  stării 
celorlalţi  parohi  actuali  ş.  c.  1. 

Proiectul  acesta  ajungând  la  pertractare  în  sesiunea  sinodului 
arhidiecezan  din  anul  1893  s’a  primit  prin  conclusul  de  sub 
Nr.  prot.  117  pre  lângă  unele  modificări  ca  normativ  pentru  ar- 
hidieceză  şi  s’a  pus  în  practică  prin  consistor.  In  acest  nor¬ 
mativ  provizoriu  aclus  la  protocol  sub  G.  a  rămas  §  10  privitor 
la  reducerea  parohiilor  neschimbat,  adecă  întocmai  cum  a  fost  in 
proiect. 

Precum  s’a  văzut  din  cele  de  mai  sus,  şi  congresul  naţional 
bisericesc  din  anul  1870  a  cerut  a  se  pregăti  un  proiect  pentru 
regularea  parohiilor  şi  dotaţia  preoţilor  pentru  întreaga  mitro¬ 
polie.  Un  atare  proiect  s’a  prezentat  abia  la  sesiunea  congre- 
suală  din  anul  1878;  ca  atare  a  servit  normativul  provizoriu  adus 

de  sinodul  arhidiecezan  în  anul  1873,  care  a  fost  pus  în  practică 
pentru  arhidieceză  până  în  anul  1878.  Congresul  din  acest  an 
sub  Nr.  prot.  175  a  statorit  regulamentul  său  pentru  parohii  cu 
putere  pentru  întreaga  provincie  mitropolitană,  precum  este  pu¬ 
blicat  în  acluzul  de  sub  C.  al  protocolului  congresual. 

In  acest  regulament  tot  în  §  10  alinea  penultimă  s’a  decretat 
în  ce  priveşte  reducerea  parohiilor  următoarele :  «In  toate  acele 
cazuri,  în  cari  nu  sar  putea  împlini  condiţiunile  de  mai  sus,  se 
va  face  reducere,  adecă  parohia  a  doua  şi  respective  a  treia  şi 
a  patra  nu  se  va  îndeplini,  ci  se  va  lăsă  în  administraţiune,  iar 
venitele  în  folosinţa  celorlalţi  preoţi  locali  (se  înţelege  se  vor 
lăsă!)  afară  numai  de  sesiunile  parohiale ,  asupra  cărora  dispune 
fiecare  eparhie  după  trebuinţele  preoţirnei  sale. 

Regulamentul  pentru  parohii  a  fost  dela  aducerea  lui  prin 
congres  până  astăzi  în  două  rânduri  revăzut  şi  modificat  în  unele 
puncte,  —  lucru  ce  de  astădată  nu  ne  interesează  mai  de  aproape. 
Făcând  însă  în  cele  de  mai  sus  istoricul  pe  scurt  al  regularii 
parohiilor  şi  al  procedării  la  ameliorarea  dotaţiunii  preoţilor,  am 
subliniat  acele  puncte,  cari  se  referesc  la  reducerea  parohiilor  şi 
al  numărului  preoţilor,  pentrucă  la  această  chestiune  voim  a  ne 
opri  pentru  a  cercetă,  cum  s’a  executat  în  fiecare  eparhie  a 
mitropoliei  şi  a  examina  dacă  în  tot  locul  s’a  făcut  spre  binele 
şi  folosul  bisericii  şi  al  credincioşilor,  sau  din  contră,  în  detri¬ 
mentul  adevăratelor  interese  privite  dintr’un  punct  de  vedere 
mai  înalt. 

II. 

Biserica  ortodoxă  din  Ardeal  în  starea  ei  asuprită  din  trecut 
a  suferit  de  regulă  şi  de  lipsa  de  preoţi.  Sub  stăpânirea  în  Ardeal 
a  principilor  calvini,  preoţii  români  începând  de  sus  până  jos  nu 
erau  binevăzuţi  şi  toată  stăruinţa  punea  stăpânirea  ţării  în  aceea, 
ca  să  calvinizeze  pre  Români  dimpreună  cu  preoţii  lor.  Fiindcă 
numai  preoţii  mai  numerau  ceva  la  poporul  român,  căci  în  alte 
diregătorii  Românii  nu  erau  primiţi,  de  aceea  duşmanii  bisericii 
româneşti  tindeau  a  împuţina  numărul  preoţilor  români,  ale  căror 
afurisanii  erau  temute  şi  ca  atari  apărate  prin  legile  patriei. 

Prin  actul  de  unire,  Românii  ortodoxi  au  rămas  lipsiţi  nu 
numai  de  preoţi,  dară  chiar  şi  de  arhiereul  lor  şi  numai  pe  ascuns 
îşi  aduceau  preoţi  sfinţiţi  pe  la  episcopiile  învecinate. 

Sub  administrarea  eparhiei  ardelene  prin  episcopi  sârbi  s’a 
sporit  numărul  preoţilor  după  trebuinţă.  Sub  episcopul  Vasilie 
Moga  s’au  făcut  restricţiuni  în  privinţa  înmulţirii  preoţilor.  In 
timpul  din  urmă,  s’a  susţinut  numărul  normal  al  preoţilor  în  pa¬ 
rohii.  Fapt  este,  că  religiozitatea  poporului  român  a  adus  cu 

sine,  că  poporul  român  totdeauna  a  fost  dornic  de  preoţi  şi  rar 
s’a  putut  întâmpla  ca  vre-o  comună  bisericească  să  se  plângă, 
că  are  preoţi  prea  mulţi. 

Aceasta  a  fost  aşa,  din  cauză  că  preoţii  nu  răzâmau  cu  exi¬ 
stenţa  lor  numai  pe  venitele  dela  popor,  ci  fiind  aleşi  dintre 
fruntaşii  mai  avuţi  din  comună,  aveau  din  ce  trăi.  Această  îm¬ 
prejurare  contribuia  la  aceea,  ca  preoţii  să  aibă  vază  mai  mare 
în  popor. 

Trebuinţa  de  un  număr  mai  mare  de  preoţi  în  arhidieceză 
a  fost  provocată  şi  de  numărul  considerabil  de  filii,  cari  nu  pot 
să-şi  susţină  preotul  lor  propriu. 

Aşa  se  prezentează  starea  lucrurilor  în  eparhia  ardeleană. 
Mai  favorabile  au  fost  stările  bisericeşti  la  românii  din  părţile 
bănăţene  şi  ungurene.  Acolo  comunele  bisericeşti  sunt  mai  com¬ 
pacte,  mai  puternice  şi  mai  bine  dotate.  Sub  împărăteasa  regina 
Maria  Terezia  s’a  regulat  acolo  numărul  preoţilor  şi  dotaţiunea 
lor,  dânduli-se  sesiuni  de  pământ,  cari  după  timp  şi  împrejurări 
fac  o  frumoasă  dotaţie  pentru  preoţi.  In  ce  priveşte  numărul 
preoţilor,  de  aceasta  a  îngrijit  stăpânirea,  ca  să  nu  fie  parohii  şi 
preoţi  de  prisos,  ştiut  fiind,  că  cu  cât  ar  fi  fost  mai  multe  pa¬ 
rohii  şi  mai  mulţi  preoţi,  cu  atât  mai  mari  jertfe  s’ar  fi  cerut 
pentru  dotarea  lor. 

Intorcându-ne  acum  la  regulamentele  pentru  parohii  şi  pentru 
ameliorarea  dotaţiunii  preoţilor,  aduse  prin  congres,  constatăm 
că  aceste  lucrări  au  fost  de  trebuinţă;  dară  nu  putem  admite, 
că  s’a  făcut  un  lucru  bun  şi  folositor  primindu-se  reducerea 
parohiilor  ca  mijloc  de  îmbunătăţire  a  dotaţiunii  preoţilor,  pentrucă 
la  reducerea  unei  parohii  n’au  să  hotărască  numai  interesele 
materiale  ale  persoanelor,  ci  interesele  mai  înalte  bisericeşti.  In 
împrejurările  în  cari  trăim  nu  este  bine  să  ne  preocupe  în  mod 
unilateral  numai  anumite  interese  materiale,  ci  trebue  să  fim  con¬ 
duşi  când  regulăm  ceva,  de  o  politica  mai  înaltă  bisericească, 
împuţinarea  numărului  preoţilor  la  noi  românii  este  identică, 
cu  slăbirea  poziţiunii  noastre  prin  lipsirea  poporului  nostru  de 
un  factor  atât  de  însemnat  şi  hotarîtor  în  viaţa  culturală  a  po¬ 
porului  român.  Preotul  este  în  comună  pentru  popor  nu  numai 
părintele  spiritual,  care  conduce  pre  credincioşi  prin  religiozitate 
şi  învăţăturile  morale  la  mântuirea  sufletească,  ci  el  este  totdeodată 
un  povăţuitor  şi  îndreptător  al  poporului  şi  în  viaţa  din  afară; 
în  împrejurările,  în  cari  trăim  românii,  în  multe  cazuri  nu  avem 
nici  un  diregător  român,  nici  un  primar,  nici  un  notar,,  şi  în 
multe  locuri  nici  învăţător  şi  astfel  dacă  n’ar  fi  preot  între  ei 
ar  fi  daţi  pradă  la  multe  nedreptăţi,  miserii  şi  neajunsuri  provocate 
din  ura  altor  neamuri  faţă  de  români. 

Pornind  din  asemenea  vederi,  să  cercetăm  acum,  cum  s’a 
executat  reducerea  parohiilor  în  deosebitele  părţi  ale  mitropoliei. 

Începând  cu  arhidieceza  ar  crede  omul,  că  din  consideraţie 
la  dotaţiunea  slabă  a  preoţilor,  aci  să  se  fi  făcut  cele  mai  multe 
reduceri  de  parohii;  cu  toate  acestea  chiar  în  arhidieceza  s’a 
tratat  chestiunea  aceasta  cu  cea  mai  mare  precauţiune  şi  s’a 
executat  numai  în  cazuri  de  extremă  necesitate.  Rari  sunt  cazu¬ 
rile,  când  poporul  să  fi  cerut  reducerea  unei  parohii  şi  împuţi¬ 
narea  numărului  preoţilor  săi.  Puţinele  reduceri  ce  s’au  făcut,  au 
fost  reclamate  de  preoţi  înşişi,  numai  în  cazuri,  că  preotul,  care 
a  rămas,  nu  a  avut  un  fiu,  un  ginere  sau  măcar  un  nepot,  care 
să  ocupe  parohia  rămasă  vacantă;  preotul  rămas  în  viaţă  după 
moartea  colegului  său,  a  isbutit  cu  provocare  la  regulament  să  se 
reducă  parohia  vacantă  şi  să  profite  deocamdată  de  venitele  ei, 
ca  mai  târziu  tot  el,  schimbându-se  împrejurările  lui  familiare,  să 
insiste  cu  ajutorul  poporului  să  se  reînfiinţeze  aceeaşi  parohie.  De 
altă  parte  consistorul  arhidiecezan  condus  de  consideraţiuni  mai 
înalte  bisericeşti,  prin  regulamentul  pentru  parohii,  nu  s’a  ţinut 
împedecat  a  face  din  filii  parohii  matere,  îndatăce  cât  de  cât 
a  corăspuns  condiţiunilor  regulamentare.  In  arhidieceza  dară 
abia  pot  fi  10 — 15  parohii,  cari  s’au  redus  pe  baza  regulamen¬ 
tului  parohial. 

Cu  totul  altcum  s’a  urmat  în  eparhiile  dela  Arad  şi  Caran¬ 
sebeş.  Acolo,  unde  parohiile  erau  mai  bine  regulate  şi  preoţii 
mai  bine  dotaţi  cu  porţiuni  canonice,  adecă  cu  sesiuni  parohiale 
de  câte  30  şi  mai  bine  de  jugere  catastrale  pământ  roditor,  chiar 
acolo  s’a  executat  reducerea  de  parohii  şi  s’a  redus  numărul  preo¬ 
ţilor  după  consideraţiuni  pur  materiale  şi  cu  scăparea  din  vedere 
a  intereselor  unei  politice  bune  bisericeşti.  In  fiecare  din  cele  două 
eparhii  s’au  redus  ca  la  40  parohii,  va  se  zică  cu  totul  la  vr’o 
80  parohii  şi  tot  aţâţi  preoţi.  Pentru  oameni  cu  vederi  mai  înalte, 
acest  lucru  învoalvă  în  sine  o  perdere  necalculabilă,  pentrucă 
abstrăgând  dela  momentele  bisericeşti  şi  culturale  atinse  mai  sus, 
tot  atâtea  familii  bisericeşti  au  fost  lipsite  de  o  existenţă  ono¬ 
rabilă  şi  societatea  românească  s’a  lipsit  de  o  inteligenţă  aleasă, 
care  totdeauna  a  numărat  ceva,  mai  ales  că  trăim  în  astfel  de 
timpuri,  când  pentru  românii  cualificaţi  este  ca  şi  închisă  intrarea 
în  alte  diregătorii  publice  ale  statului  de  ori  ce  categorie,  şi  dacă 
se  şi  primeşte  careva,  aceasta  se  întâmplă  mai  mult  sau  mai  puţin 
cu  preţul  renegării  naţionale,  aşa  că  astfel  de  indivizi  nu  mai  nu¬ 
mără  aproape  nimic  pentru  popor. 

Dară  să  examinăm  mai  de  aproape  şi  să  vedem,  cum  s’a 
executat  reducerea  şi  cu  ce  rezultate  şi  foloase. 

Pentru  a  judecă  drept  chestiunea,  accentuăm  de  nou,  că  în  nu¬ 
mitele  eparhii  dotatia  parohiilor  eră  mai  bună  ca  în  arhidieceză, 
prin  urmare  o  îmbunătăţire  a  dotaţiunii  preoţilor  nu  eră  în  tot 
locul  simţită.  Modul  cum  s'a  executat  face  impresiunea,  că  prin 
reducerea  parohiilor  nu  s’a  ţintit  la  o  îmbunătăţire  şi  nici  s’a 
ajuns  la  o  îmbunătăţire,  ci  din  contră  li  s’a  părut  unora,  că  preoţii 
au  prea  mult  şi  de  aceea  să  li-se  ia  ce  au  avut  spre  a  se  da 
pentru  alte  trebuinţe. 

Dupăce  ideea  reducerii  parohiilor  a  fost  legată  de  regularea 
parohiilor  şi  dotarea  mai  bună  a  preoţilor,  cu  dreptul  ar  fi  aşteptat 
cineva,  ca  venitele  parohiilor  reduse,  dimpreună  cu  sesiunile  legate 
de  ele,  să  se  dea  în  folosinţa  preoţilor  din  parohiile  nereduse. 
Aşa  au  cuprins  arhidiecezami  rezolvarea  chestiunii,  ceeace  se  vede 
din  cuprinsul  §  10  din  Regulamentul  lor  provizoriu  adus  în  a. 
1873.  Congresul  naţional  bisericesc  din  anul  1878,  luând  de  bază 
regulamentul  arhidiecezei,  a  adaus  în  regulamentul  său  la  §  10 
cuvintele:  «afară  numai  de  sesiunile  parohiale,  asupra  cărora  dis¬ 
pune  fiecare  eparhie  după  trebuinţele  preoţimei  sale».  Dela  acest 
adaus  făcut  la  insistenţa  deputaţilor  congresuali  mireni  din  epar¬ 
hiile  Aradului  şi  Caransebeşului,  a  urmat,  că  sesiunile  eliberate 
prin  reducerea  parohiilor  s’au  înstrăinat  dela  destinaţiunea  lor 
şi  au  ajuns  în  multe  cazuri  un  mijloc  de  favorizare  şi  exploatare 
pentru  unul  sau  altul. 

în  dieceza  Aradului  s’a  făcut  totuşi  o  regulare  mai  bună  cu 
privire  la  folosinţa  sesiunilor  eliberate,  pentrucă  venitul  lor  s’a 
convertit  pentru  crearea  unui  fond  de  penziuni  pentru  preoţii 
deficienţi;  însă  nu  s’a  urmat  nici  aici  cu  destulă  consecvenţă  şi 
rigoare,  din  cauză  că  unele  sesiuni  s’au  lăsat  prin  favor  a  se  folosi 
de  alţi  preoţi,  cari  aveau  sesiunea  lor,  altele  şi  cele  mai  multe, 
s’au  dat  în  arândă  la  preoţi  pe  lângă  preţ  minimal,  şi  îndestulin- 
du-se  consistoriul,  care  administrează,  cu  arânda  de  2—400  fl. 
în  loc  de  1000  şi  mai  mult.  Dacă  s’au  şi  vândut  din  sesiunile 
acestea,  n’avem  cunoştinţă.  Aceasta  ar  fi  un  lucru  şi  mai  trist. 

La  Caransebeş  s’au  practizat  acestea  pe  o  scară  mai  înaltă. 
Cunoaştem  un  protopop,  care  mutându-se  în  parohia  protopo- 
pească  cu  sesiune  bună,  nu  se  poate  despărţi  de  ani  de  zile  nici 
de  sesiunea,  ce  a  avut-o  în  parohia  sa  de  mai  înainte.  El  este 
favorizatul  consistoriului.  Cei  din  apropiere  vor  cunoaşte  de 
sigur  şi  alte  asemenea  cazuri. 

S’au  creat  cu  adevărat  din  venitul  sesiunilor  parohiale  fonduri 
pentru  trebuinţele  generale  bisericeşti,  cari  fonduri  ating  cifra  de 
câteva  sute  de  mii  de  coroane,  dară  toate  acestea  nici  pe  de¬ 
parte  nu  egalează  perderea  bisericii  în  capital  viu,  adecă  în  lip- 

sirea  de  un  număr  considerabil  de  preoţi  şi  familii  preoţeşti,  cărora 
li  s'a  tăiat  existenţa. 

Caracteristic  este  că  prin  reducerea  parohiilor  s’a  intenţionat 
îmbunătăţirea  dotaţîunii,  dară  de  fapt  în  diecezele  Arad  şi  Ca¬ 
ransebeş  s’a  luat  de!a  preoţime  o  parte  din  ce  a  avut.  După 
unele  semne  şi  date  putem  luă  ca  sigur,  că  lucrul  acesta  s’a 
făcut  intenţionat.'  Din  propunerea  unui  deputat  mirean  făcută  în 
congresul  naţional  bisericesc  din  anul  1858  sub  Nr.  prot.  239 
privitoare  la  reducerea  parohiilor,  transpiră  destul  de  clar  inten- 
ţiunea  de  a  se  luă  sesiunile  parohiale  din  folosinţa  preoţilor  şi 
a  se  converti  spre  alte  scopuri  generale  bisericeşti.  Acolo  se  zice 
că,  în  legătură  cu  reducerea  parohiilor,  să  se  exopereze  dela  locurile 
mai  înalte,  ca  averile  parohiilor  reduse ,  adecă  sesiunile  de  pământ 
ale  acelor  parohii  să  se  declare  de  avere  neinslrăinabilă  a  bisericii. 
Înţelesul  acestei  părţi  a  propunerei  merge  într’acolo,  ca  asupra 
porţiunilor  canonice  dela  parohiile  reduse,  biserica  —  sinoadele  die¬ 
cezane —  să  dispună  după  plac  şi  buna  sa  aflare  spre  scopuri  biseri¬ 
ceşti.  Această  propunere  s’a  primit  după  10  ani  de  congres  într’o 
formă  şi  mai  explicată  în  §.  10  a!  regulamentului  pentru  parohii 
cu  putere  obligatoare. 

Aplicarea  acestui  paragraf,  cum  s’a  făcut  la  Arad  şi  Caran¬ 
sebeş,  şi  anumit  reducerea  pe  dea-întregul  a  multor  parohii,  cu 
scop  de  a  se  câştigă  şi  crea  din  venitul  sesiunilor  înstreinate  dela 
parohii  mijloace  şi  fonduri  pentru  alte  scopuri  bisericeşti,  apare 
de  tot  prejudicioasă  intereselor  adevărate  bisericeşti.  De  aceea 
suntem  de  părere,  ca  numai  dacă  mai  este  posibil,  acele  sesiuni 
parohiale  să  se  redea  destinaţiunii  care  au  avut  dela  început,  reînfiin- 
ţându-se  succesiv,  dacă  nu  toate,  cel  puţin  unele  din  parohiile 

reduse-  dr .  i.  p. 

EVENIMENTE  ACTUALE  DIN  BISERICA  CATOLICĂ. 

Osîndirea  Sillon-ului. 

X. 

Noua  călătorie  a  lui  Sangnier  la  Roma.  Văzînd  atâtea  duş¬ 
mănii  în  creştere,  Mare  Sangnier  înţelese  că  trebuie  să  mai  iee 
odată  drumul  Romei  pentru  a  pipăi  pulsul  de  acolo. 

Plecă  în  Mai  1907  şi  se  întoarse  plin  de  însufleţire.  «Roma, 
spune  e!  Ia  întoarcere,  e  dulce  şi  tare.  De  sigur  că  se  înşelau 
acei  care-şi  închipuiau  că  războiul  de  calomnii,  de  insulte  vio¬ 
lente  sau  de  insinuări  perfide,  care  de  atîtea  luni  se  ţeseau 
contra  Sillon-u\u\,  erau  în  sfirşit  să-şi  ajungă  scopul  în  Roma». 
Cu  toate  hîrtiile  lui  Montagnini,  în  care  cei  neplăcuţi  erau  no¬ 
taţi  rău,  cu  toate  multele  atacuri,  am  primit  la  Vatican,  spunea 

io 

el,  aceiaşi  îmbrăţişare,  a  cărei  bunăvoinţă  afectuoasă  ne  mişcase 
totdeauna  aşa  de  adînc....» 

-  Cit  despre  osînda  totdeauna  trîmbiţată,  scontată,  cerută, 
declară  Henri  de  Roure  în  Almanahul  din  1910,  n'a  venit  şi  nu 
va  veni,  pe n truca  dacă  Sil/on- ui  nu  se  pune  pe  terenul  confe¬ 
sional,  el  nu  înţelege  să  se  depărteze  vreodată  de  o  ortodoxie 
riguroasă,  şi  de  altfel  el  luptă  pentru  interesele  religioase  mai 
eficace  de  cît  mulţi  alţii..  Ce  ne  pasă  de  atacuri....  Sillon- ul 
trăieşte..,.  Să  avem  încredere  în  viitor». 

Cînd  ştim  că  chiar  în  anul  în  care  aparii  acest  Almanah 
a  apărut  şi  scrisoarea  de  osîndă  a  Papii,  trebuie  să  ne  întrebăm 
cu  uimire:  Cum  a  fost  cu  putinţă  să  se  treacă  aşa  iute  de  la 
o  extremă  la  alta?  S’a  schimbat  atitudinea  Romei,  ori  ea  eră 
mai  dinainte  aşa,  şi  Sangnier  a  fost  numai  jocul  iluziunilor  sale? 

Mai  probabil  pare  că  pînă  în  ultimul  timp,  cu  toate  ata¬ 
curile,  Roma  a  fost  totdeauna  favorabilă  Sillon-v\\v\\.  Ca  probă 
putem  cită  faptul  că,  după  audienţa  sa  de  atunci,  Sangnier  for¬ 
mulă  cîteva  teze  de  ale  sale  democratico-creştine  şi  avu  satisf acţi¬ 
unea  de  a  le  vedea  aprobate  de  Cardinalul  Merry  del  Vai.  Deci 
pînă  în  1909  Sillon-\x\  a  putut  conta  fără  rezervă  pe  sprijinul  Romei. 

Atunci  ce  s’a  întîmplat?  Cum  a  putut  opoziţiunea  care 
totdeauna  a  fost  biruită,  să  triumfe  în  sfîrşit  la  Rorna? 

Chestiune  nesigură,  dar  ale  cărei  dedesupturi  pare  că  tot 
se  pot  zări. 

Unul  din  personagiile  cele  mai  intransigente  şi  mai  în  spi¬ 
ritul  lui  Piu  X  din  Biserica  franceză  e  Cardinalul  Andrieu.  Iute, 
în  mai  puţin  de  zece  ani,  s’a  suit  de  la  rangul  de  abate  la  acel 
de  cardinal.  Numit  episcop  de  Marsilia  de  primul-ministru  Wal- 
deck-Rousseau  care-1  credea  liberal,  acest  prelat  cu  vederi  largi 
şi  împăciuitor  sub  Leon  XIII,  se  grăbi  să-şi  arate  intransigenţa 
cînd  Piu  X  îşi  puse  tiara  pe  cap.  în  timpul  separaţiunii  el  fii 
unul  din  cei  mai  sălbateci  adversari  ai  proiectelor  ministrului 
Briand.  Acum  doi  ani  atacurile  sale  în  contra  guvernului  i-au 
adus  multe  neplăceri.  Şi  tocmai  Marc  Sangnier  fii  acela  care 
aduse  cu  el  3000  de  cetăţeni  pentru  a  aclamă  pe  cardinal  la 
palatul  său  arhiepiscopal  din  Bordeaux,  unde  a  fost  strămutat  de  la 
scaunul  episcopal  pe  care  Mons.  Andrieu  îl  ocupă  în  Marsilia. 

Drept  răsplată,  Cardinalul  Andrieu  se  dădu  la  urma  urmei 
de  partea  duşmanilor  hotârîţi  ai  S/Y/u/Milui,  şi  influenţa  de  care 
el  se  bucură  la  Rorna  a  fost  fără  îndoială  hotărîtoare.  Văzînd 
că  tînguirile  de  ordin  politic  nu  fuseseră  in  stare  să  ruineze 
creditul  Iui  Marc  Sangnier,  se  recurse  la  cele  două  mari  spe¬ 
rietori  ale  actualului  papă:  modernismul  şi  protestantismul.  Dacă 
Sillorr-ul  putea  fi  acuzat  că  e  în  legătură  cu  aceste  două  direc¬ 
ţiuni,  soarta  sa  eră  regulată. 

în  scrisoarea  de  osîndă  a  lui  Piu  X  împotriva  Sillon-uliu 
se  află  un  pasagiu  în  care  se  vorbeşte  de  «infiltraţiunile  liberale 
şi  protestante»,  şi  acest  pasagiu  e  foarte  semnificativ. 

Dar  imputarea  de  modernism  aruncată  Sillon-n\m  nu  are 
nici  o  bază.  Oîndurile  silloniştilor  nu  s’au  frămîntat  de  loc  cu 
ideia  unei  reforme  a  doctrinei  creştine,  ci  tocmai  cu  introdu¬ 
cerea  acestei  doctrine  mai  adine  în  mijlocul  populaţiunii  aca¬ 
parate  de  propagande  străine.  Silloniştii  şi-au  afirmat  totdeauna  stricta 
lor  ortodoxie  şi  dorinţa  de  a  nu  se  depărta  cu  nimic  de  la  ea.  Doar 
cîteva  vorbe,  care  se  puteau  uşor  exploata,  dacă  a  pronunţat  Marc 
Sangnier  în  această  privinţă.  Astfel,  vizînd  pe  abatele  Bărbier, 
spus  cuvintele:  «Teologii  spun  poveşti  ca  şi  în  timpul  lui  Galileu». 

A  acuză  Sillon-u\  de  protestantism  e  şi  mai  puţin  întemeiat. 
Că  Marc  Sangnier  a  apreciat  puterile  morale  ale  protestantis¬ 
mului,  e  adevărat.  Dar  acesta  e  un  lucru  care  se  poate  cons¬ 
tată  de  un  om  din  orice  confesiune,  fără  ca  prin  asta  să  devii 
protestant  ori  măcar  să  ai  înclinări  cătră  protestantism.  Ceia  ce 
Sangnier  a  spus  în  această  privinţă  suit  următoarele  cuvinte 
pronunţate  într’o  întreţinere  particulară:  «Ceia  ce  admir  la  voi, 
protestanţii,  e  unitatea  voastră,  spiritul  vostru  de  corp  în  faţa 
duşmanilor!»  Dar  concepînd  credinţa  înainte  de  toate  ca  legă¬ 
tură  socială,  întemeietorul  Siiionu-ului  n’a  putut  niciodată  să  se 
împace  cu  individualismul  religios  al  protestanţilor.  El  a  scris 
următoarele  cuvinte:  «Catolicismul  se  deosebeşte  de  sectele  pro¬ 
testante  mai  cu  seamă  prin  aceia  că  el  e  nu  numai  o  religiune 
de  indivizi,  ci  şi  o  religiune  de  societăţi». 

E  adevărat  că,  găsind  în  tinerimea  protestantă  vii  simpatii, 
Sangnier  a  hrănit  ideia  de  a  înfiinţa  un  Stilou  pe  o  scară  mai 
întinsă,  în  care  să  intre  ca  colaboratori  toţi  partizanii  lucrării 
pentru  bine.  Cu  o  lărgime  de  suflet  lăudabilă  el  a  venit  să 
vorbească  in  Uniunile  creştine  ale  tineretului  din  Paris,  Marsilia 
şi  Bordeaux.  împreună  cu  protestanţii  el  a  prezidat  frumoasa 
întrunire  «pentru  apărarea  civiiizaţiunii  creştine»  la  30  Iunie 
1907.  Dar  de  la  asta  piuă  !a  a  spune  ca  ziarul  Croix:  «Ei  au 
în  vedere  contopirea  tinerimii  protestante  cu  a  Silion-uhu*,  sau, 
ca  abatele  Fontaine:  ^  Apostolul  Sillon- ului  îşi  predică  dăunăzi 
noua  sa  Evanghelie  în  templul  protestant  din  Raincy»,  —  e 
prea  departe  de  adevăr.  Soulier  numea  aceste  năzuinţe,  care 
merg  spre  acelaş  scop  de  îndreptare  a  societăţii  prin  creştinism, 
voinţe  convergente.  La  rîndui  său,  Marc  Sangnier  numeşte  această 
atingere  a  sa  cu  protestanţii,  in  apărarea  ideilor  care  şi  unora 
şi  altora  erau  scumpe,  intUnire  leală. 

Asta  eră  totul.  Pentru  aceasta  de  sigur  că  osînda  Sillon- 
ului  pronunţată  de  Papă  la  30  August  1910,  a  fost  prea  mult. 

(Va  urmii).  Arhim.  /.  Scriban. 


I  i  ]>r.  PETRII  SIMA.  | 

Harnicul  şi  idealistul  profesor  de  pedagogie  dela  Seminarul 
«Andreian»,  Dr.  Petru  Şpan,  nu  mai  este  între  cei  vii.  După 
câteva  zile  de  suferinţe,  fiind  bolnav  de  pneumonie,  ne-a  pă¬ 
răsit  în  zorile  zilei  de  1  14  1.  c.  Omul  dăruit  de  Dumnezeu  cu 
vigoare  şi  sănătate  corporală  ca  puţini  muritori,  s’a  stins  în  pu¬ 
terea  bărbăţiei  şi  a  muncii  sale,  lăsând  adânci  regrete  în  inimile 
tuturor  acelora,  cari  l-au  cunoscut  şi  preţuit.  Prin  moartea  lui, 
şcoala  şi  cultura  românească,  în  slujba  cărora  a  stat  vieaţa  sa 
întreagă,  au  pierdut  un  muncitor  plin  de  devotament  şi  însufleţire. 

S’a  născut  în  a.  1860  dimr’o  familie  de  ţărani  fruntaşi  din 
comuna  Lupşa.  A  cercetat  şcoala  primară  din  locul  său  natal 
şi  din  comuna  Trăscău,  iar  studiile  liceale  le-a  terminat  cu  succes 
eminent  la  liceul  românesc  din  Blaj.  Dorind  să  se  dedice  che¬ 
mării  preoţeşti,  a  urmat  cursul  teologic  la  Seminarul  -  Andreian» 
între  anii  1881—3,  distingându-se  prin  zel,  purtare  bună  şi  in¬ 
teligenţă.  Aceste  însuşiri  i-au  câştigat  simpatia  superiorilor  săi, 
cari  i-au  acordat  un  stipendiu,  ca  să-şi  continue  studiile  în  străi¬ 
nătate.  Urmând  înclinărilor  sale  fireşti  şi  îndemnurilor  distinsului 
său  fost  profesor  Ioan  Popescu,  şi-a  ales  ca  studiu  de  specia¬ 
litate  pedagogia,  în  care  şi-a  câştigat  temeinice  cunoştinţe  la 
universitatea  din  Viena  şi  la  cea  din  lena.  Ca  o  încoronare  a 
studiilor  ce  le-a  făcut  în  aceste  două  centre  universitare,  în  a. 
1887  a  luat  titlul  de  Doctor  în  pedagogie  şi  filozofie,  pe  baza 
disertaţiunii :  «Die  Fortbildung  der  Pădagogik  Herbarfs  durcli 
Ziller»,  în  care  tinărul  autor  şi-a  precizat  totodată  direcţia  şi 
spiritul,  în  care  însuş  a  învăţat  să  conceapă  problemele  peda¬ 
gogiei  şi  ale  educaţiunii. 

întors  acasă,  a  fost  aplicat  ca  profesor  Ia  şcoala  de  fete  a 
«AsociaţiuniP,  la  care  a  lucrat  timp  de  patru  ani.  în  a.  1892  fii 
ales  profesor  la  Seminarul  «Andreian»,  pentru  catedra  devenită 
vacantă  prin  moartea  eminentului  său  înaintaş  şi  fost  dascăl 
Ioan  Popescu,  a  cărui  operă  a  fost  chemat  să  o  continue.  în 
această  calitate,  prin  munca  desfăşurată  de  pe  catedră  timp  de 
aproape  două  decenii  şi  prin  diferitele  sale  scrieri  pedagogice, 

regretatul  defunct  şi-a  câştigat  reputaţia  unuia  dintre  cei  mai  de 
seamă  pedagogi  ai  noştri.  Cine  a  fost  Dr.  Petru  Şpan,  —  pot 
spune  generaţiile  de  preoţi  şi  învăţători,  cari  s’au  însufleţit  de 
principiile  ce  le  profesa  cu  căldură;  vor  mărturisi  scrierile,  prin 
cari  a  îmbogăţit  literatura  noastră  pedagogică;  vor  dovedi  actele 
congresului  şi  ale  sinodului  arhidiecezan,  ale  conferenţelor  în- 
văţătoreşti  şi  lucrările  reuniunilor,  al  căror  membru  activ  şi  în 
multe  privinţe  îndrumător  a  fost  el.  în  raporturile  sociale  cu 
prietinii  şi  cunoscuţii  săi,  îl  călăuzea  o  inimă  nobilă,  prin  care  a 
putut  să-şi  câştige  simpatia  multora. 

Dintre  scrierile  ce  ni  le-a  lăsat,  pe  lângă  Noul  Abecedar  şi 
Cărţile  de  cetire,  amintesc:  Lecţiile  de  didactică;  Lecţii  de  pe- 
dagogie;  Lecţii  de  psihologie;  Idei  pregătitoare  în  pedagogie; 
Treptele  formale  ale  învăţământului;  Şcoala  lui  Şaguna  etc.,  cari 
dovedesc  bogata  ştiinţă  a  neuitatului  autor  şi  din  cari  învăţă- 
torimea  noastră  a  cules  multe  învăţături  folositoare  pentru  lu¬ 
minarea  poporului. 

Pe  lângă  aceste  scrieri,  răposatul  în  Domnul  a  mai  publicat 
un  mare  număr  de  articole  în  diferite  ziare  şi  reviste,  fiind  însuş 
redactor  al  revistei  pedagogice  <  Vatra  Şcolară»,  pe  care  a  con¬ 
dus-o  spre  folosul  şcoalei  române  până  în  ultimele  clipe  ale 
vieţii  sale.  în  numărul  din  urmă  al  acestei  reviste,  şi-a  sintetizat 
în  următoarele  cuvinte  înaltele  principii,  pe  cari  le-a  propoveduit: 
-  Poate  cineva  să  fie  cât  de  învăţat,  ba  chiar  erudit,  dacă  te¬ 
meiul  sufletului  său  nu  e  moral,  atunci  nici  vrednicia  lui  nu 
poate  stă  pe  un  pedestal  egal  cu  erudiţia  ce  o  are.  Societatea 
îl  va  privi,  iar  posteritatea  îl  va  aprecia  în  conformitate  cu 
fiinţa  lui.  Poate  fi  cineva  cât  de  învăţat,  ori  cât  de  mare  in¬ 
ventator,  dacă  fondul  lui  sufletesc  va  fi  cuprins  de  vermele 
amoralităţii,  preţul  persoanei  sale  întru  nimic  nu  va  creşte.  Nu¬ 
mai  valoarea  morală  a  omului  îl  învredniceşte  de  stima  şi  con¬ 
sideraţia  generală». 

Acum  glasul  său  a  amuţit  şi  condeiul  său  s’a  oprit,  tocmai 
în  aceste  timpuri  grele,  când  învăţătorimea  noastră  are  mai  mare 
trebuinţă  de  luminători  devotaţi  cauzei  şcolare  şi  culturii  popo¬ 
rului  nostru. 

Dumnezeu  să-l  odihnească  în  lăcaşurile  drepţilor! 

Dr.  Nicolae  Bălan . 

DIN  CĂRŢILE  BUNE. 

De  data  aceasta  voesc  să  atrag  atenţiunea  şi  interesul  ce¬ 
titorilor  asupra  unei  scrieri  valoroase,  a  cărei  apariţie,  la  timpul 
său,  la  noi  n’a  fost  semnalată  dupăcum  merită.  înţeleg  « Cuvân¬ 
tările  apologetice  asupra  adevărurilor  fundamentale  ale  religiunii 
creştine  ortodoxe »  de  Dr.  Sergiu,  arhiepiscop  de  Vladimir,  tra¬ 
duse  de  arhimandritul,  azi  arhiereul  Nicodem  Munieanu  (Bucu¬ 
reşti,  1905.  Tipogr.  Gutenberg,  pag.  484,  preţul  Lei  5).  într’un 
ciclu  de  28  cuvântări  se  tratează  pe  baze  ştiinţifice  adevărurile 
fundamentale  ale  religiunii  creştine  ortodoxe,  ca:  Dumnezeu  în 
natură  (3  cuvântări)  şi  în  sufletul  omului;  Dumnezeu  în  desco¬ 
peririle  sale;  numirea  sufletului;  necesitatea  revelaţiunii  dumne- 
zeeşti  şi  criteriile  ei;  prorociile  referitoare  la  Mântuitorul;  au¬ 
tenticitatea  şi  vrednicia  de  credinţă  a  evangheliilor:  minunile  din 
biserica  creştinii;  superioritatea  credinţii  creştine  faţă  de  reli- 
giunile  păgâne  şi  faţă  de  cea  moharnedanâ ;  adevărata  biserică 
drept  credincioasă;  biserica  armeană  şi  rom. -cat. ;  primatul  papei; 
biserica  anglicană.  La  acestea  se  alătură  într’un  supliment  alte  4 
cuvântări  despre  crearea  Sumei,  despre  originea  şi  vechimea 
omului,  despre  inspiraţiunea  sf.  Scripturi  şi  despre  taina  întru¬ 
pării  Fiiului  lui  Dumnezeu.  Din  această  înşirare  a  chestiunilor 
tratate  se  poate  vedea,  că  preotul  va  găsi  în  aceste  cuvântări 
cunoştinţe  bogate,  cari  îi  vor  înlesni  propoveduirea  credinţii  şi 
apărarea  ei  în  mijlocul  referinţelor  vieţii  culturale  de  astăzi.  Dar 
ele  sunt  folositoare  nu  numai  pentru  preoţi,  ci  şi  pentru  ori 
care  intelectual  mirean,  care  doreşte  să  găsească  orientări  te¬ 
meinice  într’ale  credinţii  şi  răspuns  la  multele  nedumeriri  şi  în¬ 
doieli,  cari  s’au  ivit  în  timpul  din  urmă  faţă  de  adevărurile  re¬ 
ligiunii.  Mă  gândesc  apoi  în  deosebi  la  tinerimea  noastră  uni¬ 
versitară,  care  ar  găsi  în  această  scriere  un  bun  povăţuitor 
într’ale  credinţii  strămoşeşti,  expusă  atâtor  ispite  in  mijlocul  unui 
mediu  străin. 

Ca  o  probă  despre  felul  cum  sunt  tratate  adevărurile  reli¬ 
gioase  în  această  scriere  frumoasă,  reproduc  din  cuvântarea  a 
5-a  cele  ce  urmează: 

«Acum  să  trecem  la  a  treia  parte  de  căpetenie  a  sufletului,  la  inimă. 
Cu  inima  iubim  sau  uri  n,  cu  inima  simţim  frumosul  şi  plăcutul  sau  ne¬ 
plăcutul.  Dumnezeii  dragoste  este.  Ei  este  frumseţa  duhovnicească  cea 
mai  înaltă.  Dumnezeu  este  o  fiinţă  perfect  mulţumită  şi  perfect  fericită. 
Iubirea  dumnezeească  este  pricina  facerii  fiinţelor  înzestrate  cu  minte  şi 
menite  pentru  fericirea  eternă,  şi  această  fericire  nu  poate  fi  atinsă  de 
făpturi  altfel,  decât  numai  prin  iubire  sau  dragoste  câtră  Dumnezeu.  Iu¬ 
birea  nutrită  de  om  cătră  Dumnezeu  este  schinteia  de  vieaţă  dătătoare 

în  toate  actele  vieţii  duhovniceşti,  după  marea  înrâurire  a  inimii  asupra 
minţii  şi  voinţii  omului.  Iubirea  izvoreşte  din  inima  omului  şi  din  cu¬ 
noştinţele  ce  mintea  are  despre  Dumnezeu  ;  dar  când  inima  iubeşte  pe 
Dumnezeu  şi  tinde  spre  El,  atunci  în  om  creşte  şi  se  înmulţeşte  tot  mai 
mult  cunoştinţa  de  Dumnezeu.  Cine  ce  iubeşte,  la  aceea  necontenit  se 
gândeşte.  Iubirea  de  Dumnezeu  şi  cugetarea  la  Dumnezeu  sunt  două 
lucruri  nedespărţite.  Numai  adevărata  iubire  de  Dumnezeu,  izvorîtă  din 
inima  curată,  este  în  stare  să  cunoască  adâncurile  Iui  Dumnezeu  (1  Co¬ 
rint.  2,  10),  pe  cât  e  cu  putinţă  aceasta  pentru  o  fiinţă  zidită.  Insuş  Mân¬ 
tuitorul  zice:  « Fericiţi  cei  curaţi  cu  inimă,  că  aceia  vor  vedea  pe  Dum¬ 
nezeu»  (Mat.  5,  8).  Iar  sf.  ap.  Pavel  scrie:  «Cine  socoate  că  ştie  ceva, 
acela  nu  ştie  încă  nimic  cum  trebue.  Dar  cine  iubeşte  pe  Dumnezeu, 
aceluia  i-s'a  dat  dela  dânsul  ştiinţa»  (Corint.  8,  2 — 3). 


Inima,  care  iubeşte  pe  Dumnezeu,  întăreşte  şi  voinţa  omului,  îl 
mângâie  în  căile  cele  grele  ale  împlinirii  datoriilor  morale  şi  îl  îndeamnă 
a  face  bine  aproapelui  şi  chiar  duşmanilor.  Numai  iubirea  este  capabilă 
să  săvârşească  cele  mai  uimitoare  acte  de  abnegaţie. 

Dar  omul  e  vătămat  de  păcat  şi  cel  dintâiu  păcat  s’a  făptuit  mai 
cu  seamă  din  inimă,  care  sa  lăsat  amăgită  de  fructele  cele  frumoase  ale 
pomului  raiului  şi  a  poftit  să  fure  desăvârşirile  dumnezeeşti.  Şi  astăzi 
rădăcina  cea  mai  însemnată  a  păcatului  e  înfiptă  în  inimă.  Mântuitorul 
zice:  «Din  inimă  ies  gândurile  cele  rele,  uciderile,  fărădelegile,  desfrână- 
rile,  furtişagurile,  minciuna,  hula»  (Mat.  XV,  19).  Ea  caută  numai  plăceri, 
nefăcând  nici  o  deosebire  între  plăcerile  învoite  şi  cele  neînvoite  şi  nea¬ 
legând  mijloacele  pentru  potolirea  setei  de  plăceri.  Tot  ea  este  izvorul  celui 
mai  greu  dintre  păcate:  a  ateismului.  Grea  şi  amară  este  pentru  inima  în¬ 
cărcată  de  păcate  ideea  de  Dumnezeu,  judecătorul  şi  răsplâtitorul ;  ea  ar 
voi  să  învinovăţească  pe  alţii.  Inima  bolnavă  nu  merge  acolo,  unde  se 
vorbeşte  de  Dumnezeu.  Ea  nu  iubeşte  pe  Dumnezeu,  dar  se  teme  de  El. 
Ea  se  încearcă  să  întunece  şi  să  orbească  ochii  minţii,  cari  văd  bine  pe 
Dumnezeu;  se  sileşte  să  înăbuşe  vocea  conştiinţii,  care  îi  vorbeşte  cu 
tărie  despre  Dumnezeu,  şi  adesea  izbuteşte  in  aceasta  şi  duce  pe  om  până 
la  nebunia  de  a  nega  pe  Dumnezeu  după  cum  a  zis  împăratul  David  : 
«Zis-a  nebunul  întru  inima  sa:  nu  este  Dumnezeu»  (Ps.  XIII,  1).  Domnul 
e  îndelung  răbdător,  căci  vieaţa  aceasta  este  vremea  educaţiunii  şi  a  cer¬ 
cării.  Ba  el  voeşte  să  întoarcă  la  sine  inima  credincioasă  prin  binefaceri, 
dar  ea  încă  şi  mai  mult  se  uită  pe  sine.  In  fine,  Domnul  începe  a  vindecă 
inima  însetată  de  plăceri  cu  doftorii  amare,  lovind  inima  necredinciosului 
nu  o  singură  dată  şi  tiu  cu  o  singură  întristare  şi  nenorocire,  aşa  că  până 
la  un  punct  oarecare  cu  drept  cuvânt  se  zice,  că  nenorocirea  niciodată 
nu  vine  singură.  Aceasta  înseamnă  că  inima  învârtoşată  nu  se  moaie  cu 
o  singură  lovitură.  Inima  lovită  începe  a  lua  seama:  nu  cumva  în  adevăr 
este  o  fiinţă  supremă,  şi  atunci  întreabă  mintea,  care  deja  de  mult  era 


gata  să-i  vorbească  de  Dumnezeu 

cunoştinţe  opuse  unele  altora,  adecă  şi  în  favoarea  unui  lucru  oarecare  şi 
in  contra  lui.  Aşa  se  întâmplă  şi  cu  existenţa  lui  Dumnezeu.  Insă  ideile, 
cari  vorbesc  contra  existenţii  Iui  Dumnezeu  şi  cari  singure  de  sine  sunt 
slabe,  mai  întâiu  au  plăcut  inimii  şi  de  aceea  ea  le-a  aprobat,  cu  plăcere 
ea  le-a  adunat  la  un  loc,  a  înduplecat  mintea  să  le  pună  pe  planul  întâiu 
şi  în  adevăr  aşa  de  pe  nesimţite  şi  de  vicleneşte,  încât  minţii  i-s'a  părut 
cum  că  ea  a  ajuns  deja  la  încredinţarea  deplină  că  nu  este  Dumnezeu. 
Aşa  se  întâmplă  adesea  între  oameni:  omul  socoate  că  el  lucrează  după 
poveţele  minţii,  din  convingere,  iar  in  realitate  mintea  lui  într’o  anumită 
chestiune  a  fost  târîtâ  in  mod  viclean  din  depărtare,  de  alţii». 

„ROMÂNII  ŞI  RITUL  LATIN“. 

—  Keflexiiini  anonimului  din  Răvaşul..  -- 

Înainte  cu  aproape  doi  ani,  părintele  Brânzeu,  într'un  articolaş  de 
propagandă,  plasat  în  coloanele  unei  gazetuţe  de  provincie,  scria,  — 
între  altele  —  următoarele: 

—  « Biserica  Romei ,  adecă  cea  unită  (băgaţi  bine  de  seamă!)  este  bi¬ 
serica  veche  românească .  Iar.  <U  la  a.  1700  toţi  Românii  s’au  mit  şi 

numai  după  aceea  i~aa  învrăjbit  Sârbii  şi  Grecii,  c  lucru  ştiut. « 

Aşa  scria  păr.  Brânzeu. 

iar  în  sprijinul  acestei  aserţiuni,  foarte  apodictice,  se  chemă  însuşi 
profesorul  N.  Dobrescu,  dela  facilitatea  din  Bucureşti,  care  a  ţinut  cursuri 
de  istorie  bisericească  şi  fa  Vălenii  de  munte.  Articolul  îl  citesc  şi  eu. 
In  faţa  îndrăznelii,  cu  care  se  sfidă  adevărul  istoric  în  aceste  câteva  rânduri, 
altui  om  i-s’ar  fi  urcat  sângele  în  obraz...  Eu  însă,  observând  inmediat, 
că  am  de  a  face  cu  o  răstălmăcire  conştientă,  săvârşită  cu  tendinţe  pro¬ 
zei  itistice,  mam  mulţămit  cu  o  simplă  semnalare,  pcntrucă  s’o  trec  cu 
vederea  iarăşi  nu  se  putea.  Şi  am  scris  sub  titlu!  „Cale  greşită"  o  scurtă 
notiţă  în  revista  aceasta  (Nr.  6-7  din  1909),  în  care  replicam  cu  toată 
cuviinţa,  că  în  cursurile  sale  dela  Văleni  -  -  pe  cari  eu  le  ascultasem  şi 
reprodusesem  în  Tel.  Rom.»  —  di  prof.  Dobrescu  nu  a  susţinut  aşa  ceva 
şi  că  în  urmare  autorul  este  pe  o  «cale  greşită»,  când  cearcă  să  desfi¬ 
gureze  expunerile  unui  bărbat  cu  bună  reputaţie  ştiinţifică  la  noi,  ea  să 
dovedească  vechimea  bisericii  «unite»  cu  Roma. 

De  atunci  pâr.  Brânzeu  a  tăcut  în  chestiunea  aceasta  —  şi  bine  a  făcut, 

lată  insă,  că'n  zilele  trecute  —  aşadar  după  aproape  doi  ani !  — 
cetesc  in  Nrul  din  urmă  al  răposatului  «Răvaşul»  dela  Cluj  o  notiţă  în¬ 
titulată  « Românii  şi  ritul  latin*,  in  care  cineva  se  improvizează  de  ad¬ 
vocatul  păr.  Brânzeu  şi  se  trudeşte  să-rai  dovedească,  că  in  cursurile 
d-lui  Dobrescu  se  susţine  cu  toata  tăria  baza  de  mai  sus,  decât  că... 
mie  mi-a  scăpat  din  vedere.  Spun  drept,  că  toi  ceeace  m’a  surprins  puţin 
în  această  întârziată  «crestătură»  este  simplu  faptul,  că  ea  a  apărut  in 
acelaş  «Răvaş»  al  Clujului,  ai  cărui  cetitori  au  fost  obicinuiţi  să  cetească 

numai  vorbe  de  laudă  la  adresa  mea,  pentru  «apreţierilc  sincere,  drepte 
şi  frumoase  efo..  care  le  publicasem  mai  anii  trecuţi  asupra  unor  opere 
literare  —  bisericeşti,  reeditate  de  un  distins  cleric  al  bisericii  unite.  în¬ 
colo  —  opintirile  anonimului  din  «Răvaşul»  sunt  departe  de  a  clătina 
temeiul  observaţiilor  noastre,  mai  ales,  că  dânsul  ne  citează  pe  dl  Do- 
brescu  din  izvoare  ca  «Biserica  şi  Românizmub  tinărului  Cernăianu,  cu 
a  cărei  valoare  şi  tendinţă  suntem  de  mult  în  curat.  De  aceea  să  mă 
ierte  simpaticul  meu  adversar,  dacă  din  aceleaşi  rezoane  superioare,  cari 
mau  reţinut  de  a  polemiza  cu  păr.  Br.,  voi  renunţă  să  intru  in  discuţie 
amănunţită  şi  cu  dsa,  care  dăpăcum  văz  vrea  să  stăruie  pe  aceeaş  cale 
greşită.  Dela  această  datorinţă  mă  dispenzează  de  altfel  şi  anonimitatea 
dsale.  Şi  in  sfârşit  este  o  absurdă  cheltuială  de  energie,  ca  doi  inşi  să 
se  războiască  pe  un  teren,  unde  alţii  se  simt  acasă  şi  într’o  chestiune, 
pe  care  cei  competenţi  au  zdrobit-o  de  mult.  Şi  cu  atât  mai  puţin  în 
chestiuni  controversate  de  ordin  ierarhic,  unde  ori  cât  ne-am  strădui 
să  rămânem  în  cadrele  obiectivitătii  şi  calmitâţii,  totuşi,  date  fiind  împre¬ 
jurările  şi  terenele  de  luptă,  suntem  în  mod  fatal  expuşi,  ca  scriselor 
noastre  să  se  atribuie  coloritul  preocupărilor  «confesionale». 

lată  pentruce  nu  pot  să  mă  cobor  în  polemică  cu  autorul  necu¬ 
noscut  al  articolului  «Românii  şi  ritul  latin». 

Dar  —  pentruca  nu  cumva  dânsul  să  rămână  în  iluzia,  că  m’a 
convins  şi  că  are  dreptate,  când  apără  afirmaţia  păr.  Brânzeu  chiar  cu 
cursurile  dlui  Dobrescu,  mă  opresc  totuşi  pe  un  moment,  ca  să-i  arăt,  că 
:  n’am  trecut  nimic  cu  atenţiunea»  din  cursurile  respective  dela  Văleni. 

Dl  prof.  Dobrescu  în  cursul  său  « Originea ,  vechimea  şi  desvoltarea 
bisericii  creştine  la  Români »’),  Vorbind  de  timpul  şi  împrejurările  intre 
care  s’a  sădit  sămânţa  învăţăturii  creştineşti  în  straturile  coloniştilor  din 
Dacia,  spune  apriat,  că  aceasta  sămânţă  fiind  adusă  şi  sămănată  mai  ales 
de  misionari  romani,  în  primele  patru  veacuri  d.  Chr.,  eră  natural,  ca 
creştinismul  locuitorilor  Daciei  să  aibă  un  colorit  roman.  Aşadar  primii 
locuitori  din  Dacia  - —  zice  dl  Dobrescu  —  au  primit  creştinismul  sub  forma 
latină  sau  romană’  şi  ia  început  au  atârnat  bisericeşte  de  Roma,  unde 
rezidă  şi  stăpânirea  lor  lumească.  Aceasta  este  esenţa  părerii  dlui  Do¬ 
brescu,  atât  în  cursurile  dela  Văleni,  cât  şi  iu  citaţiile  din  broşura  lui 
Cernăianu.  Ceeace  însă  absolut  nu  însemnează,  că  «Românii»  au  avut 
vreodată  «rit  latin»  în  biserica  lor  —  cum  crede  anonimul  din  «Răvaşul»  — 
sau  că  biserica  «unită»  cu  Roma  este  «biserica  veche  românească»,  — 
cum  crede  păr.  Brânzeu,  sau  poate  o  spune,  fără  să  o  crează  nici  sfinţia 
sa.  Evident,  că  aici  este  vorba  de  forma,  de  coloritul  în  care  s'a  propo¬ 
văduit  evanghelia  lui  Christos  poporaţiunii  daco-romane  deia  Dunăre  în 
cele  dintâi  veacuri  ale  erei  creştine.  Iar  această  poporaţiune,  câtă  vreme 

1  V.  aTelegiafiiI  Român»  din  1508  Nr.  98—105. 

-  Dovadă  terminologia  latină  a  noţiunilor  fundamentale  de  credinţă  ete. 


eră  alcătuita  din  felurite  elemente  de  colonişti  romani,  cari  vorbeau 
limba  latină  (vulgară),  era  foarte  firesc  ca  primind  botezul  —  să  se  în¬ 
chine  lui  Dumnezeu  tot  în  limba  latină,  singura  pe  care  o  vorbiau  toţi 
şi  in  care  li-se  propoveduise  şi  învăţătura  mântuitoare.  Noua  religiune  i-a 
înfrăţit  aşa  zicând  şi  în  limbă  pe  coloniştii  strânşi  din  toate  colţurile  im¬ 
periului  roman,  cum  zice  şi  Cernăianu  în  broşura  menţionată  mai  sus. 

A  susţinea  acum,  că  coloniştii,  încreştinaţi  de  misionari  romani,  din 
Dacia  se  rugau  în  limba  latină  vulgară  (cum  spune  dl  Dobrescu  şi  alţii) 
aşa  credem,  că  nu  e  egal  cu  a  afirmă  că  Românii  au  avut  odinioară  ritul 
latin  şi  au  stat  în  legături  ierarhice  cu  Roma.  (Cum  riscă  a  spune  ad¬ 
versarul  meu  şi  apărătorul  păr.  Brânzâu). 

Nu,  pentrucă  poporul  român  ca  individualitate  etnică  deosebită,  se 
susţine  că  există  numai  de  prin  veacul  al  Vlll-lea  încoace.  Iar  atunci,  când 
apare  pe  arena  istoriei  ca  popor,  cu  fiinţa  sa  specifică  românească ,  ştim, 
(tot  dela  dl  Dobrescu,  Onciul  etc.)  că  avea  deja  biserică  organizată  incâtva, 
cu  caracter  pronunţat  răsăritean  (grecesc)  cu  limba  rituală  slavonă  —  impusă 
cu  forţa  de  Bulgari  —  şi  atârnătoare  de  patriarhia  Constantinopolului. 
Prin  urmare  aceasta  este,  scumpui  meu  anonim,  cea  mai  veche  biserică 
românească,  iar  nici  decum  cea  «unită  cu  Roma»,  pentrucă  altfel,  ce  lipsă 
ar  mai  fi  fost  Ia  anul  1700  de  o  nouă  unire  a  tuturor  Românilor,  cum 
spune  păr.  Brânzea? 

Abstracţie  făcând  dela  faptul,  că  biserica,  «unită»,  în  accepţiunea 
modernă  a  cuvântului,  nici  nu  putea  să  existe  pe  atunci,  când  biserica 
lui  Christos  eră  încă  una  şi  nu  izbucnise  ruptura  dintre  scaunul  de  răsărit 
şi  cel  dela  apus,  dar  nici  aceea  nu  se  poate  susţinea,  că  biserica  română 
«unită  de  astăzi  ar  fi  o  continuare  a  străvechilor  legături  erarhice  ale 
locuitorilor  Daciei  cu  scaunul  de  Roma.  Nu,  deoarece  biserica  creştină 
a  coloniştilor  dela  Dunăre  eră  o  biserică,  care  profesa  principiile  de  credinţă 
genuine,  avea  deci  o  dogmatica  ortodoxă .  iar  ritul  se  făcea  în  limba  latină 
băştinaşă  —  până  când  biserică  română  «unită»  dc  astăzi  este  dimpotrivă: 
o  biserică  cu  dogmatică  romano-catolică  şi  cu  rit  grecesc. 

Deci  mai  intâi  să  distingem  şi  pe  urmă  să  «încrestăm» ! 

Gh.  Tulbure. 


MIŞCAREA  LITERARA. 

Trei  ani  de  protoierie.  Părintele  Icon.  Stavr.  Alexandru  Cristea,  pro¬ 
topop  al  judeţului  Bacău  (România),  tipăreşte  un  „raport  despre  starea  religi¬ 
oasă,  morală  şi  materială  a  parohiilor  şi  bisericilor  urbane  şi  rurale"  de 
sub  păstorirea  S.  Sale  dela  1  Maiu  1907—30  Aprilie  1910.  Nu  ne  ocupăm 
de  această  lucrare  pentru  frumuseţea  ei  literară,  ori  pentru  valoarea  ei 
ştiinţifică,  ci  mai  mult  pentru  importanţa  ei  practică.  Vrem  să  semnalăm 
o  chestie  bisericească,  la  noi  total  negleasă:  statistica  bisericească ,  care 
s'ar  întemeia  pe  rapoartele  protopopeşti  despre  stările  din  fiecare  tract, 

in  baza  acestora  despre  stările  din  o  dieceză  şi  în  urmă  din  întreaga 
noastră  biserică.  Fără  de  această  cunoaştere  temeinică  şi  amănunţită  a 
stărilor  religioase-morale,  culturale-materiale,  bazată  pe  date  statistice  sigure 
şi  exacte  din  toate  satele,  cari  aicătuesc  această  biserică,  cu  toate  bunurile 
şi  lipsurile  ei,  autorităţile  bisericeşti  nu  vor  putea  da  niciodată  cele  mai 
nimerite  îndrumări  prielnice  adevăratei  vieţi  bisericeşti;  chiar  protopopii 
se  vor  ocupă  şi  pe  mai  departe  numai  întâmplător  şi  pe  nimerite  de  pro¬ 
blemele  de  viaţă  a  păstoriţilor  lor,  preoţi  şi  mireni. 

Iată  pe  scurt  cuprinsul  raportului  păr.  protoiereu :  După  o  adresă 
cătră  P.  S.  Episcop  şi  alta  cătră  dl.  Ministru  şi  după  introducere.  în  care 
face  cunoscut  îndemnul  şi  cuprinsul  lucrării  pe  care  o  recomandă  aten¬ 
ţiunii  lor  binevoitoare.  în  partea  I  se  dă  un  tablou,  despre  bisericile, 
comunele,  satele  şi  cătunele,  cari  aicătuesc  parohiile  urbane  şi  rurale,  pre¬ 
cum  şi  despre  populaţia  capilor  de  familie  a  fiecărei  parohii,  starea  bisericilor, 
a  caselor  parohiale  şi  pământurilor  bisericeşti.  Tabloul  are  următoarele  ru¬ 
brici,  în  cari  sedau  in  rând  alfabetic  date  amănunţite  despre  fiecare  parohie 
(102),  cu  observări  proprii  şi  indigitâri  pentru  viitor:  1)  Comunele,  satele 
şi  cătunele  ce  aicătuesc  parohia;  2)  Comuna  de  care  aparţine  fiecare 
sat  sau  cătun ;  3)  Populaţiunea  capilor  de  familie  ortodocşi  a  fiecărui 
sat  sau  cătun ;  4)  Hramul  bis.  parohiale  ori  filiale,  oraşul,  satul  sau  că¬ 
tunul  unde  se  află  construită  biserica;  5)  Felul,  data  construitei,  starea 
în  care  se  află  biserica,  de  cine  e  zidită  şi  dacă  e  monument  istoric  ; 

6)  Distanţa  în  km.  dela  reşedinţa  parohului  la  satele  ce  compun  parohia; 

7)  Satele  ungureşti  aflătoare  în  cuprinsul  parohiei;  8)  Case  parohiale  de 
sunt  sau  nu,  şi  starea  lor;  9)  De  este  sau  nu  pământ  bisericesc  şi  10)  Obser¬ 
vaţi  uni. 

In  partea  ll-a  se  ocupă  de  numărul  parohiilor,  felul  constmcţiunii  şi 
starea  bisericilor,  constatând  neajunsul  foarte  îngrijitor:  „trebue  să  recu¬ 
noască  orice  bun  român  şi  adevărat  creştin,  că  se  pune  mult  interes  pentru 
facerea  de  măreţe  palaturi  administrative,  tribunale,  palate  de  postă,  teatre, 
case  de  depuneri,  gări,  spitale  şi  a  început  şi  şcoli,  iar  de  buna  stare  a 
bisericilor  mai  ales  a  celor  dela  sate,  târguri  şi  oraşe  provinciale  drept 
să  mărturisesc  că  aproape  de  loc  nu  se  interesează  nici  statul,  nici  judeţul, 
şi  nici  comuna,  fiind  lăsate  la  buna  plăcere  şi  putere  a  bieţilor  credincioşi, 
cari  fac  şi  ei  ce  pot  acolo  unde  sunt  mai  număroşi,  mai  cu  dare  de  mână 
şi  mai  evlavioşi. .  şi  de  aceia  majoritatea  bisericilor  rurale  sunt  proaste  şi 
în  stare  de  plâns  şi  ca  construcţie  şi  ca  întreţinere  şi  ca  înzestrare  cu  cele 
trebuincioase  cultului1*. 

Apoi  vine  vorba  despre  existenţa  „Ungurilor11  (înţelegându-se  sub 
această  .numire  catolicii)  in  cuprinsul  parohiilor  şi  în  sate  aparte  con- 
statându-se  44  parohii  sămănate  cu  Unguri,  ori  locuite  pe  dea  ’ntregul 
de  ei.  Aici  ne  dă  o  nouă  jăluire  amară:  „Parohia  Slănic  iarăş  este  o  parohie 
blăstămată,  căci  e  locuită  de  Unguri  şi  de  Români  utiguriţi  (114  familii 
Români,  217  fam.  Urguri,  având  biserică)  şi  sunt  pe.  cale  Ungurii  de  a 

face  progrese,  întrucât  autorităţile  locale  le  sunt  prielnice,  iar  Românilor 
şi  preotului  lor  nu  prea  iubitori". (!)  Iţi  cad  lăcrami  de  durere,  când  se 
constata  până  şi  în  rapoarte  oficioase  patronarea  uneltirilor  vrăşmaşe  na- 
ţiunei  şi  religiei  strămoşeşti,  de  cătră  înşişi  slujbaşii  Ţării  Româneşti,  unde 
durere  ..preotul  nostru  cu  urechile  Iui  aude  sărmanul  cum  preotul  ungu¬ 
resc  îl  face  cătră  ai  săi  că  este  diavol,  că  are  coadă  ca  dracul ;  iar  un  alt 
preot  unguresc  numeşte  femeie  curvă  pe  aceia  care  va  vorbi  româneşte 
şi  va  învăţă  pe  copiii  săi  în  casă  româneşte,  sau  îi  va  trimite  la  şcoală 
românească"!  Şi  mai  departe  continuă:  ..preoţii  papistaşi  sunt  puşi  pentru 
a  întrebuinţa  toate  mijloacele  posibile,  permise  şi  nepermise,  : numai  ca 
să  şi  mărească  turma  lor,  iar  a  preoţilor  noştri  să  scadă,  şi  Ic  va  succede 
căci  ei  sunt  mai  încurajaţi  şi  mai  liberi,  şi  mai  fără  grijă,  şi  mai  sus  puşi 
de  trei  ori  în  privinţa  materială,  pentru  un  singur  corp  şi  suflet".  Şi  când 
se  întâmplă  să  rămână  sărmanii  ortodocşi  fără  preot  şi  cu  bisericile  închise, 
şi  de  nevoie  constrânşi  a  se  duce  ia  biserica  ungurească,  încet,  încet  sunt 
ademeniţi  ori  prin  însurătoare,  ori  prin  făgădueli  de  tot  felul  să  treacă  la 
biserica  papistaşâ",  Iată  cum  se  face  pe  tăcute,  dar  cucerind  mereu,  pro¬ 
paganda  papistaşă  în  România,  care  mai  dăunăzi  socotise  sosită  vremea 
potrivită  de  a  eşi  pe  faţă  şi  a  înfruntă  ortodoxismul  Ţării  Româneşti  I 

Case  parohiale  au  abia  23  parohii  din  102,  ceeace  de  bunăseamâ  e 
uu  mare  neajuns  pentru  preot  şi  tot  aşa  un  mare  desavantagiu  pentru 
parohie.  Pământuri  bisericeşti  însă,  înafară  de  cele  6  parohii  urbane,  mai 
lipsesc  în  23  parohii  rurale,  în  cea  mai  mare  parte  formate  din  sate  răză- 
şeşti.  In  capitolul  ce  încheie  partea  a  fl  a  lucrării,  ni  se  dă  intre  altele 
înălţâtoarea  pildă  a  unui  sat,  de  cari  să  ne  rânduiască  Dumnezeu  cât  mai 
multe:  „...religiozitatea  locuitorilor  acestui  sat  (Grigoreni)  poate  servi  ca 
model  în  ţară,  întrucât  din  acest  sat  trai  să  vezi  om  la  judecăţi,  sfezi  şi 
gâlceve;  prădăciuni  şi  ucideri  sau  sinucideri,  nici  prin  minte  să-ţi  treacă, 
că  s’ar  putea  vre-odată  petrece  în  acest  sat,  unde  sfatul  bătrânilor  e  ţinut 
in  seamă  de  cei  tineri,  unde  armonia,  unirea  şi  frăţia  domneşte  totdeauna 
în  gradul  cel  mai  înalt  între  ei;  iar  crâşmă  la  ei  în  sat  n’a  existat,  nici  nu 
există,  şi  sf-ta  biserică  făcută  cu  cheltuiala  lor,  este  regulat  totdeauna  vizi¬ 
tată  de  toţi..." 

In  partea  a  III.  sub  titlul  „inspecţiunile  şi  modul  cum  se  fac  şi  cum 
ar  trebui  să  se  facă"  se  spun  multe  lucruri,  cari  însă  nu  privesc  interesul 
nostru  şi  nici  nu  găsim  potrivit  să  ne  ocupăm  aci  cu  chestia  importantă, 
căreia  la  noi  i-se  zice  vizitaţii ’  canonică  şi  asupra  căreia  vom  încercă  altă 
dată  să  fixăm  câteva  păreri. 

Urmează  apoi  darea  de  seamă  despre  biserici  în  construcţie,  biserici 
reparate  şi  deschise,  numiri  'de  parohi  noi  şi  transferaţi,  şi  păreri  în  for¬ 
marea  parohiilor  actuale,  —  tot  atâtea  chestii  cari  se  adresează  —  ca  şi 
întreaga  lucrare,  celor  în  drept,  cari  au  putinţa  a  ajuta  unde  trebue  şi  pot 
regulă  scăderile  unde  sunt. 

De  încheiere  se  osândesc  formele  de  cancelarie :  se  propun  mijloace 
pentru  a  înfrăţi  real  pe  învăţător  cu  preotul;  se  dau  sfaturi  ca  preoţii  să  nu 
intre  în  politica  militantă,  care  tinde  să  introducă  pană  şi  în  biserică  sis¬ 
temul  de  rotaţie,  după  cum  se  întâmplă  în  timpul  din  urmă  cu  protoiereii, 
siliţi  a  se  retrage  şi  ei  când  se  schimbă  cârmuirea;  se  stărue  pentru  îmbu¬ 
nătăţirea  sorţii  protoiereilor,  iară-dacă  aceasta  nu  se  va  împlini,  se  propune 
desfiinţarea  lor;  şi  în  urmă  se  fac  mărturisiri  cu  privire  ia  realizarea  pro¬ 
gramului  de  muncă  cu  care  autorul  a  primit  slujba  de  protoiereii,  se  dau 
apoi  indigitări  pentru  urmaşul  în  slujbă,  căci  părintele  A.  Crisfea  —  cum 
spune  —  şi-a  înaintat  abzicerea  din  anume  motive,  pe  cari  le  expune,  dar 
pe  cari  noi  de  aici  nu  le  putem  înţelege. 

In  „anexe“  se  dă  cuvântarea  dela  instalarea  de  protoiereii,  alta  la  10 
Maiu,  un  euvâni  funebru  la  înmormântarea  unui  paroh  şi  altul  la  un  para¬ 
stas.  In  urmă  se  alătură  catalogul  tuturor  preoţilor  parohi  şi  supranume- 
rari  aflători  in  fiinţă  cu  rangul  lor  bisericesc,  cu  funcţia  ce  ocupă  şi  stu¬ 
diile  ce  posed.  Faţă  de  aceşti  modeşti  slujitori  ai  altarului,  autorul  dove¬ 
deşte  o  părintească  dragoste  şi  preţuire  dreaptă  pentru  ostenele  e  lor  mari, 
răsplătite  însă  de  răii  lumii  —  cum  spune  -  adeseori  cu  pâri,  cu  târire 
înaintea  autorităţilor,  expuşi  criticilor  şi  vorbelor  nesăbuite  pentru  cauze 
neînsemnate...  „şi  protoereu!  totuşi  trebue  să  stea  pironit  pe  scaun  şi  cu 
multă  răbdare  să  asculte  şi  să  scrie  tot  ce  vor  voî  să  spue  contrarii 
preotului.,." 

Iată  o  lucrare,  care  ne  vorbeşte  despre  un  protoiereu  couştienţios 
şi  devotat  slujbei,  pe  care  nu  şi-a  luat-o  în  deşert,  hotărit  şi  franc  în  ex¬ 
punerea  părerilor  sale  uneori  îndrăzneţe.  Şi  mai  presus  de  aceste,  este  o 
lucrare  de  felul  căreia  nesmintit  ar  trebui  să  se  facă  şi  la  noi.  Cei  puţin 
din  5  în  5  ani  ar  trebui  şi  protopopii  noştri  să  alcătuiască  cu  toată  sârgu- 
inţa  câte  un  raport  amănunţit  despre  stările  din  tractul  lor.  Bine  înţeles 
acel  raport  pentru  a  putea  fi  complet,  şi  deci  pentru  a  ne  putea  da  ce 
ne  lipseşte  acum,  nu  s’ar  putea  mărgini  la  tabloul  vieţii  strict  bisericeşti, 
ci  ar  trebui  să  îmbrăţişeze  întreg  cuprinsul  vieţii  satelor,  cu  toate  formele 
dc  manifestare :  religioase,  morale,  culturale,  naţionale  şi  materiale,  nu  numai 
cu  privire  la  instituţii,  ci  şi  cu  privire  la  credincioşii  noştri  în  raportul  lor 
cătră  alte  confesiuni  şi  neamuri,  cu  cari  trăim  împreună.  Rapoartele  con- 
ştienţios  şi  cu  pricepere  alcătuite  ar  da  orientări  sigure  cârmuitorilor  bise¬ 
riceşti  ca  şi  conducătorilor  naţionali  în  politică  şi  cultu  ă  şi  tot  aşa  pe 
teren  economic.  Osteneala  ce  s’ar  depune  întru  aceasta  e  disparentă  in 
raport  cu  serviciul  mare,  ce  s’ar  aduce  bisericei  şi  cauzei  neamului  prin 
o  temeinică  statistică  bisericească,  alcătuită  din  date  sigure.  m  p. 

CRONICĂ  BISERICEASCĂ  CULTURALĂ. 


Sinoadele  protopresbiterale.  In  „Tel. 
Român"  G.  R.  (Kain?)  face  apologia  si¬ 
noadelor  protopopeşti  „organele  de  căpetenie 
cari  alcătuiesc  corpul  masiv  (?)  al  edificiului 
bisericii  noastre  cciei  vii . . .  iar  corporaţiile 
supreme  sunt  organele,  cari  lustruind  acest 
rd  ficiu  il  prezintă  înafaiă  ca  un  ce  pe  deplin 
isprăvit  şi  bine  aranjat1'.  Dar  cum  sinoa¬ 
dele  protopopeşti  foarte  rar  sunt  ceia-ce  ar 
trebui  să  f:e,  se  dă  aci  un  cald  iudemn  ca 
aceste  întruniri  anuale  „compuse  din  preoţii 
cei  mai  de  seamă  şi  din  cei  mai  de  valoare 
bărbaţi  mireni"  să  se  înalţe  la  adevărata  va¬ 
loare  şi  demnitate,  să-şi  înţeleagă  rostul  şi 
să-şi  Îmbrace  rolul  ce  le  revine  pentru  Îngri¬ 
jirea  chestiunilor  vitale  in  toate  ramurile 
vieţii  în  marginile  unui  tract,  căci  „sinoadele 
protopresbiteraie  prin  interesare  corespun¬ 
zătoare,  pot  mântui  biserica,  dar  prin  indo¬ 
lenţă  o  pot  ru;nâ“. 

In  mod  deosebit  ii  se  atrage  atenţiunea 
acestor  corporaţii  numai  asupra  concubina- 
telor  —  căsătoriilor  numai  civile  şi  asupra 
datoriei  de  a  înfiinţa  fonduri  bisericeşti. 
Problemele  cari  tr<  bue  să  preocupe  însă  si¬ 
noadele  protop.  cari  in  genere  se  mărginesc 
la  chestii  de  administraţie,  le  socotim  mult 
mai  numeroase,  mai  variate  şi  în  aceiaş  vreme 
foarte  importante  pentru  vitalitatea  bisericei 
şi  a  neamului. 

* 

Administrator  al  Cassei  bisericei  a 
fost  numit  de  noul  guvern  domnul  G.  Boroianu , 
profesor  de  drept  bisericesc  şi  decan  ia  fa¬ 
cultatea  teologică  din  Bucureşti.  Trecutul 
frumos  de  muncă  stârnitoare  şi  cinstită  a 
dlut  Boroianu  dă  nădejdea  cea  mai  bună  că 
a  fost  nimerită  numirea  de,  sfetnic  priceput 
al  guvernului  în  chestiuni  bisericeşti,  ca  şi 
de  administrator  bun,  eu  o  bogată  experienţă 
Je  viaţă  bisericească  şi  cu  viaţă  cinstită. 
Munca  conştienţioasă,  ee  desvoaltă  de  multă 
vreme  dl  Boroianu  ca  profesor,  ca  scriitor 
bisericesc  şi  ca  director  de  revistă,  căruia  nu 
i-a  scăpat  nici  o  chestie  bisericească,  de  care 
8&  nu  se  fi  ocupat  cu  tot  sufletul  în  „Viitorul", 
revista  dsale,  ca  şi  în  „Păstorul  ortodox" 
unde  asemenea  este  îndrumătorul  eu  o  adâncă 
cunoaştere  a  nevoilor  bisericeşti  —  îi  îndrep¬ 
tăţesc  pe  deplin  numirea  ia  postul  înait, 


unde  îi  dorim  succese  strălucite  pentru  binele 
acelei  biserici  mult  încercate  de  o  vreme. 

# 

Predica  în  biserică.  Cetim  Sn  „Orto¬ 
doxul",  revista  bisericească  care  apare  ia  Iaşi, 
un  circular  ai  I.  P.  S.  Mitropolit  al  Moldovei 
câtră  protoiereii  de  judeţe  pentru  a  pune  in 
vedere  preoţilor  să  predice  în  biserici  dumi¬ 
neca  şi  îd  sărbători,  care  se  incheie  cu  ur¬ 
mătoarele:  „Şi  pentruca  această  dispoziţiune 
a  noastră  să  fie  executată  cu  punctualitate 
veţi  controla  prin  epitropii  bisericilor  dacă 
preoţii  ţin  regulat  predici.  Aceasta  o  veţi 
face  mai  ales  pentru  preoţii  tineri,  cărora  în 
caz  de  abateri  dela  dispoziţiunea  de  faţă  li 
se  vor  face  reţineri  din  salarii,  ca  pedeapsă 
pentru  neimpiinirea  de  servicii"  t  Deodată  cu 
această  dispoziţie,  cel  puţin  ueobicinuită  faţă 
cu  slujba  de  preot,  unde  caracteristica  de 
căpetenie  e  apostolia,  dl  profesor  M.  Mihai- 
Seanu  scrie  în  „l'ăstorul  ortodox".  „Se  ţin 
însă  astăzi  predici  destule,  —  în  orice  caz  cu 
mult  mai  multe  ca  pe  vremea  când  lumea 
nu  îneăpeâ  in  biserici.  Sunt  astăzi  preoţi 
mulţime,  mai  alea  din  cei  licenţiaţi  in  teologie, 
cari  urcă  adeseori  treptele  amvonului.  Ea 
însă,  cu  deplină  încredinţare,  cutez  să  spun: 
mulţi  chiemaţi  şi  puţini  aleşi...  pentrucă, 
a  întocmi  şi  a  rosti  o  predică  nu-i  nici  decum 
lucru  uşor,  chiar  de  ar  poseda  cineva  toate 
diplomele  din  lume".  Şi  conchide  „sunt  prea 
încredinţat  că  fără  folos  se  rostesc  în  bise¬ 
rică  predici  neizvorite  dintr’un  suflet  fără 
prihană  şi  dintr’un  desăvârşit  dor  al  vorbirii. 

De  aceia  cred  că  sabia  cuvântului  nu 
trebue  pusă  în  mâna  oricui". 

Socotim  ambele  păreri  ca  extreme ,  în¬ 
trucât  nu  se  va  face  apostolie  de  frica  pC' 
depsei,  fie  aceia  şi  d  tragerea  lefei,  dar  in 
aceiaş  timp  şi  cel  mai  puţin  iseusit  orator 
poate  nimeri  calea  ce  duce  la  inima  as¬ 
cultătorilor,  şi  niciodată  nu  va  sună  în 
pustiu  cuvântul  lui  dacă  izvoreşte  din  con¬ 
vingere  şi  se  vesteşte  cu  însufleţire. 

* 

„Asociaţia  clerului  ort.  or.  d'n  Buco¬ 
vina"  se  numeşte  societatea  preoţimii  buco- 
ainene,  a  cărei  numire  este :  „Unirea  preo¬ 
ţilor  ortodocşi  din  Bucovina  spre  conlucrare 

şi  sprijinire  reciprocă  pe  terenul  pastoral; 
promovarea  intereselor  bisericei  şi  ale  clerului, 
îndeosebi  ridicarea  preoţilor  în  cultură,  vază 
şi  onoare,  pentru  ca  să  se  poată  dedică  cu 
succes  strălucit  sublimei  misiuni,  deci  spri¬ 
jinirea  morală  şi  materială  a  membrilor  so¬ 
cietăţii,  respective  a  văduvelor  şi  orfanilor 
rămaşi  în  urma  lor,  şi  în  fine  consolidarea 
socială  a  clerului"  —  cum  spune  preşedin 
tele  societăţii,  dl  prof.  uuiv.  Dr.  Teod-  Tar- 
navschi  în  cuvântul  de  deschidere  dela  adu¬ 
narea  gen.  din  urmă.  Asociaţiunea  e  în  anul 
al  12-lea  de  viaţă,  timp  nu  prea  lung,  dar 
totuşi  deajuns  pentru  a  cuprinde  intre  mem¬ 
brii  săi  întreg  clerul  Bucovinei  şi  nu  numai 
pe  jumătate,  dar  cei  mai  mulţi,  dovedesc 
un  îngrijitor  indiferentism  faţă  cu  desvol- 
tarea  şi  progresul  Asociaţiunii,  —  cum 
spune  însuşi  preşedintele.  Mai  mult  e  acu¬ 
zată  de  indiferentism  generaţia  tiuără. .. 

Din  raportul  comitetului,  —  care  se  com¬ 
pune  din  profesori,  preoţi,  parohi  şi  coope¬ 
ratori  —  se  Învederează,  că  în  anul  1910  a'a 
preocupat  de  următoarele  chestiuni:  A  mul- 
ţămit  deputaţilor  D-r  C.  lsopescul-Grecul  şi 
T.  Simioniovici  pentru  cuvântările  ce  le-au 
ţinut  în  parlamentul  din  Viena  întru  apă¬ 
rarea  clerului  şi  bisericei  ort.  rom.  din  Buco¬ 
vina  faţă  cu  atacurile  deputatului  rutean  1. 
Pibuleak ;  a  cerut  dreptul  de  alegere  activă 
şi  pasivă  pentru  dieta  ţării  şi  parlament  pe 
seama  tuturor  preoţilor  administratori  sau 
cooperatori;  a  intervenit  la  P.  V.  Consistor 
să  îngrijască  ca  pe  lângă  casele  parohiale  să 
se  dureze  şi  acareturile  necesare,  să  se  pro¬ 
cure  mobiliarul  trebuincios  pentru  birourile 
parohiale,  să  stai  ne  pentru  crearea  unui  post 
de  păstor  de  suflete  pentru  spitalurile  ţării, 
să  binevoiască  a  completă  planul  de  învăţă¬ 
mânt  ta  şcoala  cautorală  într'acolo  ca  să  se 
introducă  un  curs  de  contabilitate,  preoţii 
catecheţi  Bă  fie  remuneraţi  pentru  oară; 
când  se  zvoneşte  că  un  post  de  consi¬ 
lier  consistorial  devenit  vacant  va  ti  conferit 
unui  preot,  care  aparţine  partidului  rutean 
tinăr,  comitetul  roagă  Consistorul  aă  gri- 
jască  ca  acea  persoană  să  întrunească  toate 
calităţile,  îndeosebi  să  ştie  limba  română  ca 
şi  ruteană  şi  fără  deosebire  de  partid  ţ  spri- 
jineşte  propunerea  de  a  se  mută  sediile  pro- 
topopeşti  în  centre  şi  a  li-se  da  acelora  coo¬ 
peratori  de  ajutor;  recomandă  petiţia  coope¬ 
ratorilor  pentru  evincvenalul  UI  şi  IV  cum 


şi  să  li-se  numere  anii  de  cooperatori  in  anu 
de  serviciu  ca  parohi;  îşi  exprimă  indignarea 
faţă  cu  uimitoarea  volnicie  de  a  areBtâ  un 
preot  pe  stradă  şi  cere  prezidiului  ţării,  prin 
Consistor,  să  ia  măsuri  ca  să  nu  se  mai  re¬ 
pete  «tari  volnicii  faţă  eu  membrii  clerului 
ortodox;  roagă  administraţia  revistei  „Can¬ 
dela11  să  despartă  textul  român  de  cel  ru¬ 
tean  şi  pe  viitor  să  apsră  pentru  Români 
numai  româneşte;  felicită  pr.n  rostul  preşe¬ 
dintelui  pe  I.  P.  C.  Sa  Miron  Caiinescu  la 
iubilcul  de  50  ani  de  preoţie ;  protestează 
contra  despărţirii  Consistorului  în  2  secţii 
naţionale  (român  şi  rutean)  şi  ro»gă  Consi- 
sto  «1  să  apere  caracterul  istoric  românesc 
al  arhidiecezci ;  recomandă  pentru  procurarea 
de  odăjdii  bisericeşti  atelierul  unui  rreştin 
din  Cernăuţi  în  locul  marfei  jidanilor  pre¬ 
cupeţi  etc. 

„Dacă  activitatea  comitetului  în  anul 
expirat  a  fost  modestă,  nu  sunt  pe  atât  mem¬ 
brii  comitetului  de  vină,  cât  mai  vârtos  îm¬ 
prejurările  Defavorabile  în  cari  se  află  Aso- 
ciaţinnea"  căreia  nu-i  răspunde  fiecare  mem¬ 
bru  nici  taxa  de  4  K.  in  programul  adunării 
generale  sub  Nr.  3  a  fost  raportul  comisi- 
uuii  alese  de  adunarea  generală  precedentă 
relativ  la  crearea  unui  institut  de  păstrare 
şi  credit  pentru  membrii  asociaţiunii. 

* 

FrAinâirf  Ari  îngrijitoare  în  Biserica 
Bucovinei.  De  o  vreme  încoace  tot  «nai  mult 
iese  la  iveală  o  îndârjită  luptă  intre  Ruteni 
şi  Români,  credincioşi  ai  aceleiaş  biserici 
ortodoxe  până  acum  cu  caracter  numai  ro¬ 
mânesc.  Tovărăşia  politică  rusească  „Rusca 
Radau  a  pornit  acţiunea  de  subminare  a  ro- 
mâuismului  şi  pe  cale  bisericească.  O  bro¬ 
şură  a  unui  preot  rus,  care  nu  e  decât  un 
pamflet  la  adresa  bisericei  româneşti,  se  folo¬ 
seşte  de  cele  mai  necinstite  arme  şi  mijloace 
imorale,  ca  mistificarea  opiniei  publice,  bat¬ 
jocorirea  limbii  româneşti  (pe  care  o  numeşte 
ţâgăneaseă),  înjosirea  autorităţii  bisericeşti  şi 
caiumniarea  tuturor  instituţiilor  ei,  pentru-ca 
surpându-ne  biserica  să  ne  răpească  nea¬ 
mul,  „să  ne  şteargă  de  pe  moşia  noastră  adă¬ 
pată  cu,,  sângele  strămoşilor  noştri".  Pentru 
a  ajunge  aiei  insă  propaganda  ocuită  vrea 
mai  întâi  să  izgonească  dm  conştiinţa  obştei 
alipirea  faţă  de  biseriea  ortodoxă  română,  pe 
care  o  recunoaşte,  şi  se  măturiseşte  bucuros 
ca  făcând  parte  din  ea  şi  poporul  rutean  al 

Bucovinei.  Pentru  a  face  deci  pe  Ruteni  s5 
nu  recunoască  caracterul  genuin  al  acelei  bi¬ 
serici  broşura  susţine  odată,  că  biserica  Bu¬ 
covinei  nu  e  niei  românească  nici  rusească, 
altădată  că  e  pe  cât  românească  pe  atât  şi 
rusească  şi  in  urmă  deadreptul,  că  ea  este  bise¬ 
rică  rusească,  furată  de  Români  şi  asuprită 
de  atunci  mereu  de  aceştia,  In  acest  scop 
perfid  se  intervestese  faptele  istorice,  in  lo¬ 
cui  adevărului  se  dau  cele  mai  cutezate  min¬ 
ciuni  şi  urite  calomnii. 

Propaganda  de  rutenizare  s’a  început 
atunci  când  Bucovina  a  fost  adnexată  ia 
Austria  (1777).  La  1781  scaunul  episcopesc 
s’a  strămutat  dela  Rădăuţi  la  Cernăuţi,  a’a 
rupt  legătura  jurisdieţională  cu  Mitropolitul 
dela  laşi  şi  s’a  supus  în  cele  dogmatice  şi 
spirituale  Mitropoliei  din  C’arloviţ,  fapt,  care 
a  dat  mână  de  ajutor  Începutului  primejdios. 
Ori-cât  insă  nu  s’a  respectat  garanţa  dată  la 
1777,  —  eă  adecă  bi  erica  ortodoxă  va  ră- 
mâneă  dominantă  în  ţară,  pentrueă  in  cele 
administrative  a  fost  pusă  în  atârnare  de 
stat,  iară  de  altă  parte  s’a  favorizat  prea 
mult  biserica  latină  în  contul  ei  —  totuşi  ne¬ 
norocul  cel  mare  a  fost  anul  1786,  rând  Bu¬ 
covina  se  alipeşte  ca  cerc  politie  la  Galiţia. 
Această  poziţie  de  supunere  sub  guvernul 
din  Lemberg  se  menţine  —  cu  o  întreru¬ 
pere  —  până  la  1819,  când  Bucovina  îşi  re¬ 
capătă  autonomia  în  privinţa  administrativă 
şi  şcolară,  dar  în  privinţa  judecătorească  ră¬ 
mâne  peodentă  şi  pe  mai  departe  de  Galiţia. 
Alipirea  la  Galiţia  invoalvă  în  sine  primejdia 
rutenizării,  căci  se  porneşte  afluenţa  galiţi- 
anâ.  întâi  moşiile  boiereşti  au  lipsă  de  lucră¬ 
tori,  cari  segSsesc  din  belşug  în  vecina  Gali- 
ţie.  Pământul  rodnic  ispiteşte  pe  mulţi  şi 
traiul  mai  lesnicios  chiamâ  mulţimea  celor 
ce  nn  încap  acasă.  Acum  se  întâlneşte  carac¬ 
terul  slav  înţânat.  cu  firea  îngăduitoare  a  Ro¬ 
mânului  mai  deştept,  care  îi  învaţă  iu  curând 
limba,  întâi  pentru  ca  să  se  poată  înţelege 
mai  apoi  o  introduce  şi  în  familie.  Mai  adău- 
gându-se  la  afluenţa  gaiiţiana,  care  desmoş- 
teneşte  mereu  pe  stăpânii  pământeni,  şi  carac¬ 
terul  primitor  al  Bucovinei,  în  care  gâseâ 
adăpost  ori-ce  fugar,  precum  şi  anume  scu- 
tinţe  de  cari  se  bucură  această  ţară,  vom 
avea  cauzele  repedei  rusificări  a  unor  sate 
româneşti,  pentru  cari  factorii  chemaţi  au 


dovedit  indoleată,  şi  pnre-eâ  continui  să  o 
dovedească. 

Mişcarea  de  rusificare  merge  mână  în 
mână  cu  destrămarea  biserieei  româneşti.  Ru¬ 
tenii  nu  se  ruulţâmesc  că  au  3  consilieri  in 
Consistorul  bisericii,  nici  că  li  se  dau  toate 
pentru  câte  numai  au  oameni.  Ei  vor  des¬ 
facerea  Cousistorului  în  două,  cu  o  secţie 
rusească,  împărţirea  averilor  bisericeşti  şi 
chiar  Vlădică  deosebit,  de  care  să  se  ţină 
satele  curat  ruseşti  şi  cele  cu  majorităţi; 
ori  cel  puţin  după  vlădica  român  să  urmeze 
unul  rus,  care  însă  să  rm  se  mai  ştie  vlădică 
al  unei  biserici,  In  care  sunt  şi  Ruteni,  cari 
au  egală  îndreptăţire  cu  Românii,  dar  care 
are  caracterul  de  „biserică  românească1*, 
ci  aşa  „un  Vlădică  drept  credincios  al  nostru . . 
eu  rânduială  ea  in  biserica  dreptcrediucioasă 
a  noastră  (!),  să  avem  Sn  fiecare  sat  rusesc 
un  preot  drept  credincios  rus,  iară  blăstă- 
maţii  de  romanizatori  şi  de  katzapi  (Ruşii 
vechi  numiţi  aşa  de  Ucraini)  să  dispară  ca 
rouă  la  soare  şi  să  nu  ne  mai  ameţească 
capul  cu  „credinţa  românească**  nici  să  ue 
tot  sparie  cu  „unia“  şi  cu  „popi  raşi“. 

Lupta  e  condusă  de  deputaţii  Ucraiui, 
eari  au  mare  trecere  la  împărăţie  şi  la  guvern. 
Pe  atunci  deputaţii  români  în  loc  să  apere 
cauza  sfântă  se  întâmplă  să  declare  in  faţa 
lumii,  că  Ruşii  au  dreptate,  când  învinue 
Consistorul  român  că  le  face  nedreptăţi  şi 
îi  asupreşte.  Ba  pregătesc  chiar  proiecte  în 
eari  propun  desfacerea  Cousistorului  sub  un 
mitropolit,  în  o  secţie  românească  cu  episcop 
român  şi  în  una  rusească  cu  episcop  rus 
pentru  afacerile  ruseşti  (Aurel  Oiiciul). 

Pentru  preîntâmpinarea  unui  dezastru  bi¬ 
sericesc  şi  naţional  român  „Viitorul**  foaia 
clericală  din  Cernăuţi  dă  ca  cea  mai  bună 
următoarea  soluţie:  „...  nu  e  altă  scăpare 
din  acest  pericol  decât  cea  mai  grabnică 
couţetegere  al  întregului  cier  şi  popor  român 
si  Bucovinei  asupra  ideei  ce  de  mult  acum 
se  ventilează  între  noi,  ca  să  alergăm  la  prea 
înaltul  tron  împărătesc  cu  rugarea  stăruitoare: 
Maiestatea  sa  se  binevoiaseă  prea  graţios  a 
lăsă  credincioşilor  săi  Români  din  Bucovina 
neinstrăinată  şi  ncaltcrată  biserica  lor  stră- 
moşască,  iară  pentru  Rutenii  ortodocşi  din 
Bucovina  să  se  formeze  o  episcopie  proprie**. 
Şi  poate  e  cea  mai  bună  scăpare! 


